title: अकबरपुर, कानपुर देहात

text: अकबरपुर नगर का मुख्य रेलवे स्टेशन रूरा है, जो पूर्व में कानपुर, मुगलसराय, पटना, हावड़ा आदि नगरों से, तथा पश्चिम में इटावा, आगरा, दिल्ली, मेरठ आदि नगरो से जुड़ा हुआ है। यहां कई फ़ास्ट एवं सुपर फ़ास्ट एक्सप्रेस गाड़ियां रूकती हैं।


title: स्वतंत्रता दिवस

text: स्वतंत्रता दिवस एक राष्ट्र का वार्षिक उत्सव या सालगिरह होता है। अधिकांश देशों में अपने स्वतंत्रता दिवस पर राष्ट्रीय छुट्टी होती हैं।


title: माता अमृतानंदमयी

text: माता अमृतानंदमयी देवी (देवनागरी: माता अमृतानंदमयी, मलयालम: മാതാ അമൃതാനന്ദമയി, जन्म सुधामणि इदमन्नेल, 27 सितम्बर 1953) एक हिन्दू आध्यात्मिक नेत्री व गुरु हैं, जिन्हें उनके अनुयायी संत के रूप में सम्मान देते हैं और "अम्मा ", "अम्माची" या "मां" के नाम से भी जानते हैं। उनकी मानवतावादी गतिविधियों के लिए उन्हें व्यापक स्तर पर सम्मान प्राप्त है। कभी-कभी उनकी ओर "प्रेम से गले लगाने वाली संत" के नाम से भी संकेत किया जाता है।


title: माता अमृतानंदमयी

text: माता अमृतानंदमयी मठ के उपाध्यक्ष स्वामी अमृतास्वरुपनन्द पुरी के अनुसार, "अम्मा के लिए दूसरों के दुःख को दूर करना उतना ही स्वाभाविक है जैसे कि अपनी आंखों के आंसू पोछना। दूसरों की खुशी में ही अम्मा की खुशी है। दूसरों की सुरक्षा में ही अम्मा अपनी सुरक्षा मानती हैं। दूसरों के विश्राम में ही अम्मा का विश्राम है। यही अम्मा का सपना है। और यही वह सपना है जिसके लिए मां ने अपना जीवन मानवता के जागरण के प्रति समर्पित कर दिया है।"


title: माता अमृतानंदमयी

text: माता अमृतानंदमयी देवी का जन्म पर्यकडवु (जो अब कभी कभी अमृतापुरी के नाम से भी जाना जाता है) के छोटे से गांव अलप्पढ़ पंचायत, जिला कोलम, केरल में 1953 में सुधामणि इदमन्नेल के रूप में हुआ था। 9 वर्ष की आयु में उनका विद्यालय जाना बंद हो गया था और वे पूरे समय अपने छोटे भाई-बहनों की देखभाल और घरेलू काम करने लगीं.


title: माता अमृतानंदमयी

text: इन कार्यों के एक हिस्से के रूप में सुधामणि इदमन्नेल अपने परिवार की गायों और बकरियों के लिए अपने पड़ोसियों से बचा हुआ भोजन एकत्र करती थीं। अम्मा बताती हैं कि उन दिनों वे अत्यधिक निर्धनता और अन्य लोगों के कष्टों के कारण अत्यधिक दुःख से गुजर रही थीं। वे अपने घर से इन लोगों के लिए वस्त्र और खाना लाती थीं। उनका परिवार, जोकि धनवान नहीं था, इसके लिए उन्हें डांटता था और दण्डित करता था। अम्मा कभी कभी अचानक ही लोगों को दुःख से राहत पहुंचाने के लिए उन्हें गले से लगा लेती थीं। जबकि उस समय एक 14 वर्ष की कन्या को किसी को भी स्पर्श करने की आज्ञा नहीं दी जाती थी, ख़ास तौर पर पुरुषों को स्पर्श करने की। लेकिन अपने माता-पिता से विपरीत प्रतिक्रियाएं मिलने के बावजूद भी अम्मा ऐसा ही करती रहीं। दूसरों को गले लगाने की बात पर अम्मा ने कहा, "मै यह नहीं देखती कि वह एक स्त्री है या पुरुष. मै किसी को भी स्वयं से भिन्न रूप में नहीं देखती. मुझसे संसार की सभी रचनाओं की ओर एक निरंतर प्रेम धारा बहती है। यह मेरा जन्मजात स्वभाव है। एक चिकित्सक का कर्तव्य रोगियों का उपचार करना होता है। "इसी प्रकार मेरा कर्तव्य उन लोगों को सांत्वना देना है जो कष्ट में हैं।"


title: माता अमृतानंदमयी

text: उनके माता-पिता द्वारा उनके विवाह के अनेकों प्रयासों के बावजूद भी अम्मा ने सभी निवेदकों को अस्वीकार कर दिया। 1981 में, जब अनेकों जिज्ञासु पर्यकडवु में आकर अम्मा के शिष्य बनने के लिए उनके माता-पिता की संपत्ति में रहने लगे तो, एक विश्वस्तरीय संगठन, माता अमृतानंदमयी मठ की स्थापना की गयी। अम्मा इस मठ की अध्यक्ष थीं। आज माता अमृतानंदमयी मठ अनेकों आध्यात्मिक और धर्मार्थ गतिविधियों में संलग्न है।


title: माता अमृतानंदमयी

text: 1987 में, अपने श्रद्धालुओं के अनुरोध पर, अम्मा विश्व के सभी देशों में कार्यक्रम आयोजित करने लगीं. तब से वे प्रतिवर्ष ऐसा करती हैं। वे देश जहां अम्मा के कार्यक्रम आयोजित हो चुके हैं उनमे निम्न देश शामिल हैं: ऑस्ट्रेलिया, ऑस्ट्रिया, ब्राज़ील, कनाडा, चिली, दुबई, इंग्लैंड, फिनलैंड, फ़्रांस, जर्मनी, होलैंड, आयरलैंड, इटली, जापान, केन्या, कुवैत, मलेशिया, मॉरिशस, रीयूनियन, रशिया, सिंगापूर, स्पेन, श्रीलंका, स्वीडेन, स्विटज़रलैंड और संयुक्त राज्य अमेरिका. वे प्रतिवर्ष भारत में वार्षिक भ्रमण भी करती हैं।


title: माता अमृतानंदमयी

text: संस्कृत में दर्शन का अर्थ होता है 'देखना'. हिन्दू पारंपरिक प्रथा में यह पवित्र व्यक्ति या वस्तु को देखने की ओर संकेत करता है। आदर्श रूप में यह किसी मंदिर में एक ईश्वर की छवि में उस पवित्र व्यक्ति या वस्तु के दर्शन के सदृश होता है। किसी देवता की छवि देखने में दर्शंनकर्ता अपनी आंखों के माध्यम से उस देवता की शक्तियों को ग्रहण करते हैं। अतः दर्शन में, दर्शंनकर्ता को सौभाग्य, कल्याण और ईश्वरीय प्रभाव प्रदान करने की क्षमता होती है। अम्मा के अनुयायी इस शब्द का प्रयोग विशिष्ट रूप से प्रेमपूर्वक आलिंगन किये जाने के बेहद मांगपूर्ण संस्कार के लिए करते हैं।


title: माता अमृतानंदमयी

text: अम्मा अपनी किशोरावस्था से ही इस तरह से दर्शन दे रही हैं। यह प्रथा किस प्रकार शुरू हुई इस सम्बन्ध में अम्मा बताती हैं कि, "लोग यहां आकर [मुझे] अपनी समस्याओं के बारे में बताया करते थे। वे रोते थे और मैं उनके आंसू पोंछा करती थी। जब वे रोते-रोते मेरी गोद में गिर जाया करते थे, तो मै उन्हें गले से लगा लेती थी। फिर अगला व्यक्ति भी मुझसे ऐसे ही व्यवहार की उम्मीद रखता था।..और इस तरह से यह रिवाज़ बन गया।" अम्मा का संगठन, माता अमृतानंदमयी मठ यह दावा करता है कि अम्मा ने इस दुनिया के 29 मिलियन से भी अधिक लोगों को अपने गले से लगाया है।


title: माता अमृतानंदमयी

text: जब सन 2002 में उनसे यह पूछा गया कि उन्हें क्या लगता है उनका आलिंगन किस हद तक दुनिया के बीमारों की सहायता करता है? अम्मा ने कहा, "मैं यह नहीं कहती कि मैं इनकी समस्याओं का 100 प्रतिशत समाधान कर सकती हूं. इस संसार को परिवर्तित [पूरी तरह से] करने का प्रयास करना ठीक वैसा ही है जैसे कुत्ते की टेढ़ी पूंछ को सीधा करना. लेकिन लोगों से ही समाज का जन्म होता है। इसलिए लोगों को प्रभावित करने के द्वारा, आप इस समाज में परिवर्तन ला सकते हैं और इसके द्वारा इस संसार में परिवर्तन लाया जा सकता है। आप परिवर्तन ला सकते हैं, पर इसे पूरी तरह परिवर्तित नहीं कर सकते. प्रत्येक व्यक्ति के मष्तिष्क में चलने वाला युद्ध ही वास्तविक युद्धों के लिए उत्तरदायी है। इसलिए यदि आप लोगों को स्पर्श कर सकते हैं, तो अप इस विश्व को भी स्पर्श कर सकते हैं।"


title: माता अमृतानंदमयी

text: अम्मा का यह दर्शन ही उनके जीवन का केंद्र है क्योंकि 1970 के उत्तरार्ध से वह लगभग प्रतिदिन ही लोगों से मिलती हैं। इसके साथ ही अम्मा का आशीर्वाद पाने के लिए आने वाले लोगों की संख्या में निरंतर वृद्धि हो रही है, कभी-कभी तो ऐसा भी होता है कि वह लगातार 20 घंटों तक दर्शन देती रहती हैं। 2004 की एक पुस्तक "फ्रॉम अम्मा'ज़ हार्ट", में अंकित संवाद में अम्मा कहती हैं; "जब तक मेरे ये हाथ ज़रा भी हिल पाने और मेरे पास आने वाले लोगों तक पहुंच पाने में समर्थ रहेंगे और जब तक मुझमें रोते हुए व्यक्ति के कंधे पर अपना हाथ रखने और पर प्रेम से हाथ फेरने तथा उनके आंसू पोंछने की शक्ति रहेगी, तब तक यह अम्मा दर्शन देती रहेगी. इस नश्वर संसार का अंत होने तक, लोगों पर प्रेम से हाथ फेरना, उन्हें सांत्वना देना और उनके आंसू पोंछना, यही अम्मा की इच्छा है।"


title: माता अमृतानंदमयी

text: पुस्तक "द टाइमलेस पाथ", में अम्मा के एक वरिष्ठ शिष्य, स्वामी रामकृष्णनंदा पुरी लिखते हैं: "अम्मा द्वारा मन में बैठाया गया [आध्यात्मिक] पाठ ठीक वैसा ही है जैसा कि हमारे [[वेद|वेदों]] में दिया गया है और उनके बाद के पारंपरिक धार्मिक ग्रंथों में संक्षेप में दोहराया गया है जैसे [[श्रीमद्भगवद्गीता|भगवद गीता]]." अम्मा स्वयं ही कहती हैं, ""कर्म" [क्रिया], "ज्ञान" और "भक्ति" यह तीनों ही आवश्यक हैं। यदि भक्ति और कर्म एक पक्षी के दो पंख हैं तो ज्ञान उसका अंत सिरा है। इन तीनों की सहायता से ही पक्षी उंचाइयों तक पहुंच सकता है।" वह सभी धर्मों की विभिन्न प्रार्थनाओं और आध्यात्मिक परिपाटियों को मष्तिष्क के निर्मलीकरण के एकमात्र उद्देश्य के लिए विविध पद्धतियों के रूप में देखती हैं। इसके साथ ही अम्मा [[ध्यान]], कर्म योग पर आधारित क्रियाओं, परोपकार और करुणा, धैर्य, दया, आत्म नियंत्रण जैसे दैवीय गुणों के विकास के महत्व पर भी बल देती हैं, अम्मा कहती हैं कि इन गुणों का अभ्यास हमारे मष्तिष्क को परिष्कृत करता है, इसे अंतिम सत्य को आत्मसात करने के योग्य बनाता है: अंतिम सत्य यह है कि हमारा अस्तित्व इस शरीर और मष्तिष्क की सीमा में सीमित नहीं हैं अपितु यह एक आनंदमय चेतना है जो इस ब्रह्माण्ड के अद्वैत अधःस्तर के रूप में कार्य करती है। इस विचार को ही अम्मा "जीवनमुक्ति" [जीवित अवस्था में ही मुक्ति] कहती हैं। अम्मा कहती हैं, "जीवनमुक्ति कोई ऐसी अवस्था नहीं है जिसे मृत्यु के बाद प्राप्त किया जाये और ना ही आपको इसका अनुभव या प्राप्ति किसी दूसरे संसार में होगी. यह पूर्ण चेतना और समवृत्ति की एक अवस्था है जिसका अनुभव इस जीवित शरीर को धारण किये हुए ही इसी संसार में अभी ही किया जा सकता है। अपने स्व के साथ एकीकृत होकर इस उच्चतम सत्य का अनुभव करने के बाद, ऐसी आनंदमय आत्म को पुनः जन्म लेने की आवश्यकता नही होती. वह अनंत चेतना के साथ एकीकृत हो जाती है।"


title: माता अमृतानंदमयी

text: अम्मा के विश्वव्यापी धर्मार्थ मिशन में बेघर लोगों के लिए 100,000 घर, 3 अनाथ आश्रम बनाने का कार्यक्रम और 2004 में भारतीय सागर में सुनामी जैसी आपदाओं से सामना होने की अवस्था में राहत-और-पुनर्वास, मुफ्त चिकित्सकीय देखभाल, विधवाओं और असमर्थ व्यक्तियों के लिए पेंशन, पर्यावरणीय सुरक्षा समूह, मलिन बस्तियों का नवीनीकरण, वृद्धों के लिए देखभाल केंद्र और गरीबों के लिए मुफ्त वस्त्र और भोजन आदि कार्यक्रम सम्मिलित हैं। यह परियोजनाएं अनेकों संगठनों द्वारा संचालित की जाती हैं जिसमे माता अमृतानंदमयी मठ (भारत), माता अमृतानंदमयी सेंटर (संयुक्त राज्य अमेरिका), अम्मा-यूरोप, अम्मा-जापान, अम्मा-केन्या, अम्मा-ऑस्ट्रेलिया आदि शामिल हैं। यह सभी संगठन संयुक्त रूप से एम्ब्रेसिंग द वर्ल्ड (विश्व को गले लगाने वाले) के रूप में जाने जाते हैं।


title: माता अमृतानंदमयी

text: जब 2004 में उनसे यह पूछा गया कि उनके धर्मार्थ मिशन का विकास कैसा चल रहा है तो अम्मा ने कहा, "जहां तक गतिविधियों की बात है यह किसी योजना पर आधारित नहीं हैं। सब कुछ सहज रूप से होता है। ग़रीबों और व्यथित लोगों की दुर्दशा देखकर एक कार्य ही दूसरे कार्य का माध्यम बना. अम्मा प्रत्येक व्यक्ति से मिलती हैं, वे प्रत्यक्ष ही उनकी समस्याओं को देखती हैं और उनके कष्टों को दूर करने का प्रयास करती हैं। "ॐ लोकाः समस्ताः सुखिनो भवन्तु", यह सनातन धर्मं के प्रमुख "मन्त्रों" में से एक है, जिसका अर्थ होता है, 'इस संसार के सभी प्राणी प्रसन्न और शांतिपूर्ण रहें.' इस मंत्र की भावना को ही कर्म का माध्यम बनाया गया है।"


title: माता अमृतानंदमयी

text: अधिकांश कार्य स्वयंसेवकों द्वारा आध्यात्मिक अभ्यास के रूप में किया जाता है। "यह अम्मा की इच्छा है कि उनके सभी बच्चे इस विश्व में प्रेम और शांति के प्रसार के लिए अपना जीवन समर्पित कर दें. अम्मा कहती हैं "ग़रीबों तथा पीड़ितों के लिए सच्ची करुणा ही ईश्वर के प्रति सच्चा प्रेम और भक्ति है।" "मेरे बच्चे उन्हें भोजन कराते हैं जो भूखे हैं, ग़रीबों की सहायता करते हैं, दुखी लोगों को सांत्वना देते हैं, पीड़ितों को राहत पहुंचाते हैं और सभी के प्रति दानशील हैं।"


title: माता अमृतानंदमयी

text: अम्मा अपने भक्ति संगीत के लिए भी बहुत प्रसिद्ध हैं। उनके द्वारा गाये गए भजनों की 100 से अधिक रिकॉर्डिंग, 20 से भी अधिक भाषाओँ में उपलब्ध हैं। उन्होंने दर्ज़नों भजनों की रचना की है और उन्हें पारंपरिक रागों के अनुसार ढाला है। भक्ति गीतों को आध्यात्मिक अभ्यास के रूप में गाये जाने के सम्बन्ध में अम्मा कहती हैं, "यदि भजनों को एकाग्रता के साथ गया जाये तो यह गायक, श्रोता और प्रकृति के लिए लाभप्रद होता है। बाद में जब श्रोता भजन पर विचार करते हैं तो वे भजनों में उच्चारित पाठों के अनुरूप रहने का प्रयास करते हैं।" अम्मा कहती हैं कि आज के संसार में, प्रायः लोगों के लिए ध्यान के दौरान एकाग्र होना कठिन हो जाता है, लेकिन भक्ति गायन के द्वारा यह एकाग्रता सरलता से प्राप्त की जा सकती है।


title: माता अमृतानंदमयी

text: अम्मा के शिष्यों ने भक्तों और आध्यात्मिक अन्वेषणकर्ताओं के साथ उनके संवादों को लिपिबद्ध करके उनकी शिक्षाओं की लगभग एक दर्ज़न पुस्तकों का निर्माण किया है। उन्होंने विभिन्न अंतर्राष्ट्रीय सभाओं में जो भाषण दिए हैं उन्हें भी पुस्तक के रूप में प्रकाशित किया गया है। स्वामी रामकृष्णनन्द पुरी सहित अन्य वरिष्ठ शिष्यों, स्वामी तुरियामृतनन्द पुरी, स्वामी परमात्मानन्द और स्वामी कृष्णमित्रनन्द प्राण सहित अन्य वरिष्ठ शिष्यों ने भी अम्मा के साथ अपने अनुभवों और अम्मा की शिक्षाओं के सम्बन्ध में पुस्तकें लिखी हैं। माता अमृतानंदमयी मठ के उपाध्यक्ष, स्वामी अमृतास्वरुपनन्द पुरी, ने अम्मा की एक जीवनी भी लिखी है। माता अमृतानंदमयी मठ, "मातृवाणी" और एक चतुर्मासिक पत्रिका "इमौर्टल ब्लिस" का भी प्रकाशन करता है, जोकि एक आध्यात्मिक पत्रिका है।


title: माता अमृतानंदमयी

text: श्री पट्टाथनम, जो इन्डियन रेश्नलिस्ट एसोशियेशन के अध्यक्ष हैं और केरल में रहते हैं, ने "मठ अमृतानंदमयी: सेक्रेड स्टोरीज़ एंड रियैलिटीज़" नामक एक विवादित आलोचनात्मक पुस्तक लिखी है जो पहली बार 1985 में प्रकाशित हुई थी। उन्होंने यह दावा किया है कि सुधामणि द्वारा किये जाने वाले सभी चमत्कार झूठे हैं और उनके आश्रम तथा उसके आसपास कई संदेहास्पद मौतें हुई हैं, जिनमे पुलिस द्वारा छानबीन किये जाने की आवश्यकता है। उनके द्वारा की गयी इस खोज में न्यायालायीय अभिलेखों, समाचार पत्रों की रिपोर्ट और प्रसिद्ध साहित्यिक हस्तियों द्वारा दिए गए उद्धरणों के विस्तृत सन्दर्भ शामिल हैं जिसमें मठ के नजदीकी सम्बन्धियों और स्वयं अमृतानंदमयी के साथ किया गया एक साक्षात्कार भी सम्मिलित है।


title: माता अमृतानंदमयी

text: उस समय अमृतानंदमयी अधिक प्रसिद्ध नहीं थीं, बाद में प्रसिद्धि बढ़ने पर मठ ने इस पुस्तक के लेखक के अभयोजन की मांग की और 2004 में इस सम्बन्ध में कार्यवाही के लिए सरकार पर दबाव डाला। राज्य सरकार ने प्रकाशन कम्पनी के स्वामी, इस पुस्तक के प्रकाशक और पट्टाथनम पर अभियोग की अनुमति दे दी। इस आज्ञा में [[केरल उच्च न्यायालय]] द्वारा राज्य के गृह विभाग को माता अमृतानंदमयी आश्रम के एक भक्त और निवासी टी.के. अजान द्वारा किये इस आवेदन पर विचार करने हेतु दिए गए निर्देश शामिल थे कि पुस्तक में की गयी आलोचना के आधार पर इन तीनों पर आपराधिक अभियोजन की कार्यवाही की जाये.


title: माता अमृतानंदमयी

text: अंततः इस आदेश ने अंतर्राष्ट्रीय स्तर पर ध्यान आकर्षित किया और बाद में मानवतावादियों, बुद्धिवादियों, लेखकों और [[भारतीय कम्युनिस्ट पार्टी|कम्युनिस्ट पार्टी]] द्वारा आलोचना किये जाने पर इसे रद्द कर दिया गया।


title: मकाउ

text: मकाउ विशेष प्रशासनिक क्षेत्र चीन का एक विशेष प्रशासनिक क्षेत्र है और यह चीन के दो विशेष प्रशासनिक क्षेत्र में से एक है, हांगकांग दूसरा क्षेत्र है। मकाउ पर्ल नदी डेल्टा की पश्चिमी ओर स्थित है, इसकी सीमायें गुआंग्डोंग प्रांत से उत्तर में मिलती हैं और दक्षिण और पूर्व में दक्षिण चीन सागर है। मकाओ के प्रमुख उद्योगों में वस्त्र, इलेक्ट्रॉनिक्स उपकरण और खिलौने और पर्यटन शामिल है, यह सब मिलकर इसे विश्व के सबसे धनी शहरों मे से एक बनाते हैं। यहां व्यापक श्रेणी के होटल, रिसॉर्ट, स्टेडियम, रेस्तरां और जुआघर हैं। विशेष प्रशासनिक क्षेत्र के रूप में, मकाओ की खुद की कानून व्यवस्था, टेलीफोन कोड, पुलिस बल होने के साथ अपनी मुद्रा भी है।


title: मकाउ

text: मकाओ चीन का पहला और अंतिम यूरोपीय उपनिवेश है। पुर्तगाली व्यापारियों सबसे पहले यहां 16 वीं शताब्दी में आकर बसे और तब से लेकर 20 दिसम्बर 1999 तक जब इसे चीन को हस्तांतरित किया गया मकाउ का प्रशासन पुर्तगालियों के अधीन रहा। एक चीनी- पुर्तगाली संयुक्त घोषणा के अनुसार हस्तांतरण के पचास साल बाद तक यानि कम से कम 2049 तक मकाउ को एक उच्च स्तर की स्वायत्तता प्राप्त रहेगी। एक देश दो प्रणाली व्यवस्था के अन्तर्गत मकाओ की रक्षा और विदेश संबंधों का उत्तरदायित्व चीन का होगा जबकि, मकाओ अपना विधि तंत्र, पुलिस बल, आर्थिक तंत्र, सीमाशुल्क नीति, आप्रवासन नीति पर नियंत्रण करने के साथ विभिन्न अन्तरराष्ट्रीय संगठनो और घटनाओं मे अपना प्रतिनिधि स्वतंत्र रूप से भेजेगा।


title: भवानी

text: भवानी भगवान शिव की पत्नी माता पार्वती (दुर्गा) का एक नाम है। भव अर्थ शिव है। भव की पत्नी भवानी (पार्वती) है। इस रूप में आद्य शक्ति की उपासना करने से उस भर्ग-तेज की अभिवृद्धि होती है, जो अवांछनीयताओं से लड़ने और परास्त करने के लिए आवश्यक है, इसे एक शक्ति-धारा भी कह सकते हैं। भवानी के पर्याय वाचक, दुर्गा, चण्डी, भैरवी, काली, शाकुम्भरी,शताक्षी आदि नाम हैं। इनकी मुख मुद्रा एवं भाव चेष्टा में विकरालता है। संघर्ष में उनकी गति-विधियाँ नियोजित हैं। उनका वाहन सिंह है। सिंह पराक्रम का-आक्रमण का प्रतीक है। हाथों में ऐसे आयुध हैं जो शत्रु को विदीर्ण करने के ही काम आते हैं। लोक व्यवहार में भवानी तलवार को भी कहते हैं। उसका प्रयोजन भी अवांछनीयता का प्रतिरोध करना है। असुरों के शस्त्र उत्पीड़न के लिए प्रयुक्त होते हैं। उनके लिए भवानी शब्द का प्रयोग तभी होगा जब उनका उपयोग की अनीति के विरोध और नीति के समर्थन में किया जा रहा हो।


title: भवानी

text: धर्म का एक पक्ष सेवा, साधना, करुणा, सहायता, उदारता के रूप में प्रयुक्त होता है। यह विधायक-सृजनात्मक पक्ष है। दूसरा पक्ष अनीति का प्रतिरोध है, इसके बिना धमर् न तो पूर्ण होता है, न सुरक्षित रहता है। सज्जनता की रक्षा के लिए दुष्टता का प्रतिरोध भी अभीष्ट है। इस प्रतिरोधक शक्ति को ही भवानी कहते हैं। दुर्गा एवं चण्डी के रूप में उसी की लीलाओं का वणर्न किया जाता है। 'देवी भागवत' में विशिष्ट रूप से और अन्यान्य पुराणों, उपपुराणों में सामान्य रूप से इसी महाशक्ति की चर्चा हुई है और उसे असुर विदारिणी, संकट निवारिणी के रूप में चित्रित किया गया है। अवतारों के दो उद्देश्य हैं- एक धर्म की स्थापना, दूसरा अधर्म का विनाश। दोनों एक दूसरे के पूरक हैं।


title: भवानी

text: सृजन और ध्वंस की द्विविध प्रक्रियाओं का अवलम्बन लेने से ही सुव्यवस्था बन पाती है। भोजन जितना आवश्यक है, उतना ही मलविसर्जन भी। उत्पादन एवं संवधर्न के लिए किए जाने वाले प्रयत्नों के साथ आक्रमणकारी तत्त्वों से बचाव का भी प्रबन्ध करना पड़ता है। राजसत्ता को प्रजापालन के अतिरिक्त उपद्रवों को रोकने के लिए सेना, पुलिस आदि के सुरक्षात्मक प्रयत्न भी करने पड़ते हैं। किसान को खेत और माली को बगीचे को उगाने, बढ़ाने के साथ-साथ रखवाले का भी प्रबन्ध करना होता है। अन्यथा उनका किया हुआ सारा परिश्रम, अवांछनीय तत्त्वों के हाथ में चला जायगा और वे उस अपहरण से अधिक प्रोत्साहित, परिपुष्ट होकर हानि पहुँचाने का दुस्साहस करेंगे। अस्तु, सज्जनता का परिपोषण जितना आवश्यक है, उतना ही दुष्टता का उन्मूलन भी अभीष्ट है। इनमें से किसी एक को लेकर चलने से सुव्यवस्था रह नहीं सकती।


title: भवानी

text: संघषर् का प्रथम चरण दुर्बुद्धि से जूझना है। निकृष्ट स्तर की दुभार्वनाएँ और कुविचारणाएँ अन्तराल में जड़े जमा कर व्यक्ति को पतन, पराभव के गर्त में धकेलती हैं। बुरी आदतों के वशीभूत होकर मनुष्य दुव्यर्सनों और दुष्कर्मों में प्रवृत्त होता है। फलतः नाना प्रकार के क्लेश सहता और कष्ट उठाता है। व्यक्तित्व में घुसे हुए कषाय-कल्मषों, कुसंस्कारों का उन्मूलन करने के लिए विभिन्न प्रकार की तप-तितिक्षाएँ अपनानी पड़ती हैं।


title: भवानी

text: लोक व्यवहार में यही दुष्प्रवृत्तियाँ आलस्य, प्रमाद, अस्वच्छता, अशिष्टता, अव्यवस्था, संकीर्ण स्वार्थ परता आदि रूपों में मनुष्य को उपेक्षित, तिरस्कृत बनाती हैं। इनकी मात्रा अधिक बढ़ जाने से व्यक्ति भ्रष्ट, दुष्ट आचरण करता है और पशु-पिशाच कहलाता हैं। वासना, तृष्णा और अहन्ता की बढ़ोत्तरी से भी मनुष्य असामाजिक, अवांछनीय, उच्छृंखल एवं आक्रामक बन जाता है। फलतः उसे घृणा एवं प्रताड़ना का दण्ड सहना पड़ता है। उस स्थिति से उबरने पर ही व्यक्ति को सुसंस्कृत एवं सुविकसित होने का अवसर मिलता है। आत्म शोधन की साहसिकता भी भवानी है। आत्मविजय को सबसे बड़ी विजय कहा गया है।


title: भवानी

text: समाज में जहाँ सहकारिता, सज्जनता एवं रचनात्मक प्रयत्नों का क्रम चलता है, वहाँ दुष्टता, दुरभिसन्धियाँ भी कम नहीं हैं। अवांछनीयता, अनौतिकता, मूढ़ मान्यताओं का जाल बुरी तरह बिछा रहता है। उन्हीं के कारण अनेकानेक वैयक्तिक एवं सामाजिक समस्याएँ उठती एवं विकृतियाँ बढ़ती रहती है। इनसे लड़ने के लिए वैयक्ति एवं सामूहिक स्तर पर प्रचण्ड प्रयास होने ही चाहिए। इसी प्रयत्नशीलता को चण्डी कहते हैं। भवानी यही है। सृजन और संघषर् के अन्योन्याश्रय तत्त्वो में से संघर्ष की आवश्यकता को सुझाने वाला और उसे अपनाने का प्रोत्साहन देने वाला स्वरूप भवानी है। सद्बुद्धि की अधिष्ठात्री गायत्री का एक पक्ष संघषर्शील, शौर्य, साहस के लिए भी मागर्दशर्न करता है। इस शक्ति का गायत्री साधना से सहज संवधर्न होता है।


title: भवानी

text: भवानी के एक मुख, आठ हाथ हैं। शंख से-देव पक्ष की सहायता का उद्घोष, गदा से शक्ति, पद्म से निविर्कारिता, बंधी मुट्ठी से संगठन, चक्र से गतिशीलता, तलवार से दोषनाश, पाश से आसुरी शक्ति को बाँधकर बाधित करने तथा आश्शीवार्द मुद्रा से सज्ज्ानों को आश्वस्त करने का भाव सन्निहित है। वाहन-सिंह-शौर्य का प्रतीक हैं।


title: भवानी

text: भवानी संज्ञा स्त्री॰ [सं॰] भव की भार्या, दुर्गा । यौ॰—भवानीकांत = शिव । भवानीगुरु, भवानीतात =हिम- वान् । भवानीनंदन =(१) कार्तिकेय । (२) गणेश । भवानी- पति, भवानीवल्लभ, भवानीसख=शिव ।


title: निजी

text: एक निजी तौर पर आयोजित कंपनी, निजी कंपनी, या करीबी निगम एक व्यवसायिक कंपनी है जिसका स्वामित्व गैर-सरकारी संगठनों के पास है या अपेक्षाकृत कम शेयरधारकों या कंपनी के सदस्यों के पास है जो आम जनता को अपनी कंपनी के स्टॉक (शेयर) की पेशकश या व्यापार नहीं करते हैं। शेयर बाजार का आदान-प्रदान, लेकिन इसके बजाय कंपनी के स्टॉक की पेशकश की जाती है, स्वामित्व और व्यापार या निजी या ओवर-द-काउंटर का आदान-प्रदान किया जाता है। एक निजी रूप से आयोजित कंपनी के लिए अधिक अस्पष्ट शर्तें हैं, निगम, अयोग्य कंपनी और असूचीबद्ध कंपनी।


title: निजी

text: यद्यपि उनके सार्वजनिक रूप से कारोबार वाले समकक्षों की तुलना में कम दिखाई देते हैं, निजी कंपनियों का दुनिया की अर्थव्यवस्था में बड़ा महत्व है। २००८ में, फोर्ब्स के अनुसार, संयुक्त राज्य में ४४१ सबसे बड़ी निजी कंपनियों ने राजस्व में $ १,८००,०००,०००,००० ($ १.८ ट्रिलियन) का योगदान दिया और ६.२ मिलियन लोगों को रोजगार दिया। २००५ में, तुलना के लिए एक काफी छोटे पूल आकार (२२.७%) का उपयोग करते हुए, फोर्ब्स के सर्वेक्षण में ३३९ कंपनियों ने करीब से यू.एस. व्यवसायों को एक ट्रिलियन डॉलर की वस्तुओं और सेवाओं (४४%) की बिक्री की और ४ मिलियन लोगों को रोजगार दिया। २००४ में, फोर्ब्स की निजी तौर पर आयोजित अमेरिकी काउंटियों की गिनती कम से कम १ बिलियन डॉलर के राजस्व के साथ ३०५ थी।


title: निजी

text: उत्पादक संपत्तियों का निजी स्वामित्व राज्य के स्वामित्व या सामूहिक स्वामित्व (श्रमिक-स्वामित्व वाली कंपनियों के अनुसार) से भिन्न होता है। यह उपयोग अक्सर पूर्व कम्युनिस्ट देशों में पूर्व राज्य के स्वामित्व वाले उद्यम से अंतर करने के लिए पाया जाता है, लेकिन इसका उपयोग तब किया जा सकता है जब किसी राज्य के विपरीत हो- स्वामित्व या सामूहिक रूप से स्वामित्व वाली कंपनी।


title: निजी

text: संयुक्त राज्य में, निजी तौर पर आयोजित कंपनी शब्द का उपयोग अक्सर उन लाभ उद्यमों के लिए किया जाता है जिनके शेयर बाजार में कारोबार नहीं करते हैं।


title: निजी

text: सार्वजनिक व्यापारिक बाजारों वाले देशों में, एक निजी तौर पर आयोजित व्यवसाय का अर्थ आमतौर पर लिया जाता है जिसका स्वामित्व शेयर या हित नहीं होता है सार्वजनिक कंपनी सार्वजनिक रूप से कारोबार किया जाता है। अक्सर, निजी रूप से आयोजित कंपनियों का स्वामित्व कंपनी के संस्थापकों या उनके परिवारों और उत्तराधिकारियों या निवेशकों के एक छोटे समूह के पास होता है। कभी-कभी कर्मचारी निजी कंपनियों के शेयर भी रखते हैं। अधिकांश छोटे व्यवसाय निजी तौर पर आयोजित किए जाते हैं।


title: निजी

text: सहायक और संयुक्त उद्यम सार्वजनिक रूप से कारोबार करने वाली कंपनियों के (उदाहरण के लिए, जनरल मोटर्स ’सैटर्न कॉर्पोरेशन), जब तक कि सहायक कंपनी के शेयरों को सीधे कारोबार नहीं किया जाता है, तब तक उनकी विशेषताएं हैं दोनों निजी तौर पर आयोजित कंपनियों और सार्वजनिक रूप से कारोबार करने वाली कंपनियों के। ऐसी कंपनियां आमतौर पर निजी तौर पर आयोजित कंपनियों के समान रिपोर्टिंग आवश्यकताओं के अधीन होती हैं, लेकिन उनकी संपत्ति, देनदारियां और गतिविधियां उनकी मूल कंपनियों की रिपोर्ट में भी शामिल होती हैं, जैसा कि कंपनियों के समूहों से संबंधित लेखा और प्रतिभूति उद्योग नियमों द्वारा आवश्यक है।


title: निजी

text: निजी कंपनियों को निगम, सीमित कंपनियों, सीमित देयता कंपनियों, असीमित कंपनियों, या अन्य नामों के आधार पर कहा जा सकता है कि कहां और कैसे वे संगठित और संरचित हैं। संयुक्त राज्य अमेरिका में, लेकिन आमतौर पर यूनाइटेड किंगडम में नहीं, इस शब्द को साझेदारी, एकमात्र स्वामित्व s या व्यावसायिक ट्रस्टों में भी विस्तारित किया जाता है। इनमें से प्रत्येक श्रेणी में अतिरिक्त आवश्यकताएं और प्रतिबंध हो सकते हैं जो रिपोर्टिंग आवश्यकताओं, आयकर देनदारियों, सरकारी दायित्वों, कर्मचारी संबंधों, विपणन अवसरों और अन्य व्यावसायिक दायित्वों और निर्णयों को प्रभावित कर सकते हैं।


title: निजी

text: कई देशों में, ऐसे संगठन के रूप हैं जो आमतौर पर निजी कंपनियों द्वारा उपयोग किए जाते हैं और उदाहरण के लिए, यूनाइटेड किंगडम में निजी कंपनी के शेयरों द्वारा सीमित (संक्षिप्त " लिमिटेड ") या [असीमित कंपनी]] और मालिकाना सीमित कंपनी (संक्षिप्त " पि टी यी लिमिटेड ") या असीमित स्वामित्व कंपनी (संक्षिप्त " पि टी यी ") ऑस्ट्रेलिया में।


title: निजी

text: निजी तौर पर आयोजित कंपनियों की तुलना में निजी तौर पर आयोजित कंपनियों की आम तौर पर कम [या कम व्यापक रिपोर्टिंग आवश्यकताओं और दायित्वों पारदर्शिता] होती है। उदाहरण के लिए, संयुक्त राज्य अमेरिका में, यूरोप के विपरीत <! - किस यूरोपीय काउंटी में? या तो निर्दिष्ट करें कि कौन से देशों, या "... आमतौर पर यूरोप में" -> को निजी तौर पर आयोजित कंपनियों को अपने वित्तीय विवरण प्रकाशित करने की आवश्यकता नहीं है। अपने संचालन और वित्तीय दृष्टिकोण के बारे में विवरण का खुलासा करने की आवश्यकता नहीं होने से, निजी कंपनियों को ऐसी जानकारी का खुलासा करने के लिए मजबूर नहीं किया जाता है जो संभावित रूप से प्रतियोगियों के लिए मूल्यवान हो सकता है और वित्तीय स्थायित्व की स्थिति में ग्राहक और हितधारक विश्वास के तत्काल क्षरण से बच सकता है। इसके अलावा, सीमित रिपोर्टिंग आवश्यकताओं और शेयरधारक अपेक्षाओं के साथ, निजी फर्मों को तिमाही आय के बजाय दीर्घकालिक विकास पर ध्यान केंद्रित करने में सक्षम होने से अधिक परिचालन लचीलापन दिया जाता है। इसके अलावा, निजी कंपनी के अधिकारी शेयरधारक की मंजूरी के बिना अपने जहाजों को चला सकते हैं, जिससे उन्हें देरी के बिना महत्वपूर्ण कार्रवाई करने की अनुमति मिलती है। ऑस्ट्रेलिया में, निगम अधिनियम 2001 के भाग 2E के लिए आवश्यक है कि सार्वजनिक रूप से कारोबार करने वाली कंपनियां अपने बाहरी लिंक]]] </sup>


title: निजी

text: निजी कंपनियों और निजी कंपनियों के वित्तीय अनुसंधान में [[संयुक्त राज्य अमेरिका के राज्य सरकार के सचिव]] [[संयुक्त राज्य अमेरिका राज्य|राज्य]] को शामिल करने (या एलएलसी या साझेदारी, राज्य के लिए) से संपर्क कर सकते हैं गठन), या विशेष निजी कंपनी डेटाबेस जैसे [[डन एंड ब्रैडस्ट्रीट]] या [[प्रिवीको]] का उपयोग कर। अन्य कंपनियों, जैसे [ [ऋषि, उद्योग कोड द्वारा खंडित निजी रूप से आयोजित कंपनियों पर कुल डेटा प्रदान करते हैं।


title: निजी

text: निजी तौर पर आयोजित कंपनियों के पास कभी-कभी कितने शेयरधारकों पर प्रतिबंध होते हैं। उदाहरण के लिए, यूएस सिक्योरिटी एक्सचेंज एक्ट ऑफ १९३४, सेक्शन १२ (जी), एक निजी तौर पर आयोजित कंपनी को सीमित करता है, आम तौर पर, कम से कम २००० शेयरधारकों को, और यूएस १९४० का [निवेश कंपनी अधिनियम को पंजीकरण की आवश्यकता होती है निवेश कंपनियों की है कि १०० से अधिक धारकों है। ऑस्ट्रेलिया में, निगम अधिनियम २००१ की धारा ११३ एक गैर-कर्मचारी शेयरधारकों के लिए निजी रूप से आयोजित कंपनी को सीमित करती है।


title: निजी

text: एक निजी स्वामित्व वाला उद्यम एक व्यावसायिक उद्यम है जो निजी निवेशकों, शेयरधारकों या मालिकों (आमतौर पर सामूहिक रूप से के स्वामित्व में है, लेकिन वे [[एकल स्वामित्व] एकल व्यक्ति] के स्वामित्व में हो सकते हैं। ), और राज्य संस्थानों के विपरीत है, जैसे कि [[राज्य उद्यम|सार्वजनिक स्वामित्व वाले उद्यम]] और [[सरकारी एजेंसियां]]। निजी उद्यमों में अर्थव्यवस्था का [[निजी क्षेत्र]] शामिल होता है। एक आर्थिक प्रणाली जिसमें १) में एक बड़ा निजी क्षेत्र होता है जहां निजी तौर पर चलाए जाने वाले व्यवसाय अर्थव्यवस्था की रीढ़ होते हैं, और २) व्यवसाय अधिशेष मालिकों द्वारा नियंत्रित किया जाता है, इसे [[पूंजीवाद]] कहा जाता है। यह [[समाजवाद]] के साथ विरोधाभास है, जहां उद्योग का स्वामित्व [[सार्वजनिक क्षेत्र|राज्य]] के पास है या सभी समुदाय में समान है। निजी क्षेत्र में संपत्ति लेने के कार्य को [[निजीकरण]] कहा जाता है। निजी उद्यम का लक्ष्य अन्य संस्थानों से भिन्न होता है, निजी व्यवसाय होने का बड़ा अंतर केवल मालिकों या शेयरधारकों के लिए लाभ उत्पन्न करने के लिए मौजूद है।


title: मुग़ल उद्यान, दिल्ली

text: भारत के प्रथम भारत के राष्ट्रपति डॉ॰राजेंद्र प्रसाद ने इसको खुलवाया। यहाँ राष्ट्रपति परिवार/आगन्तुक से प्रतिदिन मिलते है।


title: मुग़ल उद्यान, दिल्ली

text: भारत की राजधानी नई दिल्ली में राष्ट्रपति भवन के पीछे के भाग में स्थित मुगल गार्डन अपने किस्म का अकेला ऐसा उद्यान है, जहां विश्वभर के रंग-बिरंगे फूलों की छटा देखने को मिलती है। यहां विविध प्रकार के फूलों और फलों के पेड़ों का संग्रह है। इस उद्यान को देखने वालों की संख्या प्रतिवर्ष बढ़ती जा रही है। २३ जनवरी,०९ को यहां ९५,५३७ दर्शक आए थे। मुगल उद्यान वसंत ऋतु में एक माह के लिये पर्यटकों के लिए खुलता है।


title: मुग़ल उद्यान, दिल्ली

text: इसकी अभिकल्पना ब्रिटिश वास्तुकार सर एडविन लुटियंस ने लेडी हार्डिग के आदेश पर की थी। १३ एकड़ में फैले इस उद्यान में ब्रिटिश शैली के संग-संग औपचारिक मुगल शैली का मिश्रण दिखाई देता है। यह उद्यान चार भागों में बंटा हुआ है और चारों एक दूसरे से भिन्न एवं अनुपम हैं। यहां कई छोटे-बड़े बगीचे हैं जैसे पर्ल गार्डन, बटरफ्लाई गार्डन और सकरुलर गार्डन, आदि। बटरफ्लाई गार्डन में फूलों के पौधों की बहुत सी पंक्तियां लगी हुई हैं। यह माना जाता है कि तितलियों को देखने के लिए यह जगह सर्वोत्तम है। मुगल उद्यान में अनेक प्रकार के फूल देखे जा सकते हैं जिसमें गुलाब, गेंदा, स्वीट विलियम आदि शामिल हैं। इस बाग में फूलों के साथ-साथ जड़ी-बूटियां और औषधियां भी उगाई जाती हैं। इनके लिये एक अलग भाग बना हुआ है, जिसे औषधि उद्यान कहते हैं।


title: मुग़ल उद्यान, दिल्ली

text: मुख्य उद्यान मुगल गार्डन का समसे बड़ा भाग है, जिसे पीस द रेज़िस्टेन्स कहते हैं। यह २०० मी. लंबा व १७५ मी.चौड़ा है। इसके उत्तर और दक्षिण में टेरेस गार्डन हैं और इसके पश्चिम में एक टेनिस कोर्ट तथा लॉन्ग गार्डन हैं। यहां से दो नहरें उत्तर से दक्षिण व दो नहरें पूर्व से पश्चिम को बहती हैं, जिनके बीच में संगम पर ६ फव्वारे कमल के आकार के बने हुए हैं। ये नहरें बाग को चार भागों में विभाजित करती हैं। यहीं मुगल वास्तु की चार बाग शैली का आभास होता है। इन कमल फव्वारों से १२ फीट की ऊंचाई तक पानी की धार उठती है। नहर के केन्द्र में एक लकड़ी की ट्रे में चिड़ियों के लिये दाने भी डाले जाते हैं।


title: मुग़ल उद्यान, दिल्ली

text: मुगल शैली विकसित किया गया यह उद्यान छ: हेक्टेयर क्षेत्र में फैला है। उद्यान को राष्ट्रपति भवन के पिछवाड़े इसलिए रखा गया है, क्योंकि मुगलों के बाग-बगीचे महल के पीछे ही हुआ करते थे। इसलिए एडवर्ड लुटियन्स ने केवल इसका रूपांकन ही नहीं किया, बल्कि मुगलों की सोच को भी उसी तरह बनाये रखा।


title: मुग़ल उद्यान, दिल्ली

text: १९११ में जब अंग्रेजों ने तय किया कि राजधानी कलकत्ता से दिल्ली ले आएं तो उन्होंने दिल्ली डिजाइन करने के लिए प्रसिध्द अंग्रेज वास्तुकार एडवर्ड लुटियन्स को इंग्लैंड से भारत बुलाया। उन्होंने दिल्ली आकार वायसराय हाउस के लिए रायसीना की पहाड़ी का चयन किया। उसे काटकर वायसराय हाउस (जिसे अब राष्ट्रपति भवन कहते हैं), का जो नक्शा तैयार किया उसमें भवन के साथ-साथ बाग-बगीचा तो था, लेकिन वह ब्रिटिश शैली के थे। तत्कालीन वाइररॉय लॉर्ड हार्डिंग की पत्नी लेडी हार्डिंग ने तब यहां भारतीय शैली के उद्यानों का प्रस्ताव दिया और फिर मुगल उद्यान की परिकल्पना भी की। उन्होंने श्रीनगर में निशात बाग और शालीमार बाग देखे थे, जो उन्हें बहुत भाये। बस तभी से मुगल उद्यान शैली उनके मन में बैठ गयी थी। वह इन बागों से इस तरह रोमांचित हो उठी थीं कि वायसराय हाउस में मुगल गार्डन को साकार होते देखना चाहती थीं। उन्होंने लुटियन्स के सामने अपनी बात रखी। वास्तुकार लुटियन्स लेडी हार्डिंग का बह्तु सम्मान करते थे। इसलिए वायसराय हाउस में मुगल उद्यान की उनकी परिकल्पना को साकार रूप देने को मना नहीं कर सके। उन्होंने जम्मू-कश्मीर के खूबसूरत उद्यानों, ताजमहल के उद्यान तथा पारसी और भारतीय चित्रकारियों से प्रेरित होकर इन उद्यानों का खाका तैयार किया। सन १९२८ में लॉर्ड इर्विन ने इस वायसराय हाउस में शानोशौकत के साथ कदम रखा। उन्हें लुटियन्स द्वारा डिजाइन किया गया भवन और परिकल्पित मुगल उद्यान बहुत भाया। तभी से इस उद्यान को मुगल उद्यान नाम मिला।


title: मुग़ल उद्यान, दिल्ली

text: सन १९४७ में भारत की स्वतंत्रता उपरांत वायसराय हाउस का नाम बदलकर राष्ट्रपति भवन कर दिया गया। कुछ नामों को बदल देने के सिवाय लुटियन्स द्वारा रूपांकित किया गया यह भवन जैसा था, वैसा ही आज भी है। मुगल उद्यान में भी कोई खास बदलाव नहीं आया, सिवाय कुछ बागवानी संबंधित सुधारों के। भारत के अब तक जितने भी राष्ट्रपति हुए हैं, उनके मुताबिक इसमें कुछ न कुछ बदलाव अवश्य हुए हैं। प्रथम राष्ट्रपति, डॉ॰ राजेन्द्र प्रसाद ने इस गार्डन में कोई बदलाव नहीं कराया लेकिन उन्होंने इस खास बाग को जनता के लिए खोलने की बात की। उन्हीं की वजह से प्रति वर्ष मध्य-फरवरी से मध्य-मार्च तक यह आकर्षक गार्डन आम जनता के लिए खोला जाता है। डॉ॰ जाकिर हुसैन गुलाबों के अत्यंत शौकीन थे। उन्होंने देश-विदेश से गुलाब की कई किस्में मंगवाकर यहां लगवाई। डॉ॰ वी.वी.गिरी और श्री नीलम संजीव रेड्डी की बागों तथा बागवानी में खास दिलचस्पी नहीं थीं, फिर भी वे बाग कर्मचारियों की मेहनत से खिले फूलों को देखकर, उनकी सराहना करते रहते थे।


title: मुग़ल उद्यान, दिल्ली

text: ज्ञानी जैल सिंह को मुगल गार्डन खूब भाया। वे सुबह ५ बजे ही नहा-धोकर इस बगीचे में सैर के लिए आ जाया करते थे। यहां पर उनके सचिव उन्हें गुरवाणी तथा रामायण का पाठ सुनाया करते थे। यहां पर जो डेलिया अपनी मनमोहन छटा बिखेर रहा है, वह उन्हीं के प्रयासों से कलकत्ता के राजभवन से यहां लाया गया। श्री आर वेंकटरामन ने भी अपनी पसंद के कुछ फूलों के पौधों को यहां लगाया था। वे यहां सुबह-शाम खाली समय में घूमा करते थे। श्री फखरूद्दीन अली अहमद को कोई खास दिलचस्पी इस बाग में नहीं थी, लेकिन बेगम आबिदा को यह गार्डन बहुत भाया। वे घंटों इस बाग में फूलों को निहारती, उनसे बातें किया करती और धूम-घूम कर प्रत्येक क्यारी में जाकर उनकी देखभाल करती थीं। इकेबाना उन्हीं की वजह से इस बाग की शोभा बढा रहा है। डॉ॰ शंकर दयाल शर्मा को फूलों से अधिक उनकी खुशबू से प्यार था। उन्होंने बाग में अनेक खुशबूदार फूलों को लगाने पर जोर दिया था। चम्पा, चमेली, हरसिंगार जैसे ठेठ भारतीय फूल इसी दौरान इस बाग में लगाए गए। श्री के.आर.नारायणन महोदय को भी फूलों से ज्यादा लगाव नहीं था, फिर भी वे कभी-कभार बाग में टहलने जरूर जाते थे और फूलों को बड़े गौर से निहारते थे। उन्हे फूलों की खुशबू बहुत अच्छी लगती थी।


title: मुग़ल उद्यान, दिल्ली

text: डॉ॰ ए.पी.जे. अब्दुल कलाम एक महान वैज्ञानिक के साथ-साथ प्रकृति प्रेमी भी रहे हैं। उन्हें इस बाग के बोन्साई पेड़ बहुत अच्छे लगते थे। वे लगभग प्रतिदिन इस बाग में सैर करने आते थे। उन्हें फूलों से भी बहुत लगाव रहा। वे चाहते थे कि इस उद्यान का कोना-कोना ऐसा हो जहां कोई न कोई फूल महक रहा हो।


title: मुग़ल उद्यान, दिल्ली

text: यहां बोने नट व ओकलाहोमा सहित अकेले गुलाब की ही २५० से भी अधिक किस्में हैं। ओकलाहोमा गुलाब के फूल का रंग लगभग काला है। नीले गुलाब की प्रजातियों में पैराडाइज, ब्ल्यूमून और लेडी एक्स शामिल हैं। यहां हरे रंग के गुलाब की भी किस्में है। मॉलश्री, पुत्रंजीव, सरू, जुनिपर, चाइना औरेंज जैसे वृक्षों से हमेशा हरा-भरा रहने वाला इस उद्यान में कई प्रकार के दुर्लभ फूलों की बहार देखने को मिलती हैं। गुलदाउदी की १२५, बॉगनविलिया की ५० से अधिक किस्मों को यहां देखा का सकता है। गेंदे की जितनी किस्में यहां हैं शायद ही और कहीं देखने को मिलती हों। डहेलिया के पेड़ों की भी अलग ही छटा है। इनके अलावा यहां बोनसाई का भी प्रयोग किया गया है। कुछ तो ऐसे भी हैं, जिनकी आयु ५०-६० वर्ष से भी अधिक है। यहां कैलेन्डुला एन्टिरहिनम, एलिसम, डिमोरफोथेका, एसोलझिया, लार्क्सपर, गजेनियां, गेरबेरा, गोडेतिया, लाइनेरिया, मेसमब्राइन्थेमम, ब्रासिकम, मेतुसेरिया, वेरबेना, विओला, पैन्सी, स्टॉक तथा डहलिया, कारनेशन और स्वीटपी जैसे सर्दियों में खिलने वाले फूलों की भी बहुतायत है।


title: मुग़ल उद्यान, दिल्ली

text: मुगल उद्यान हर वर्ष फरवरी-मार्च के महीने में वसंत ऋतु में आम जनता के लिए खोला जाता है। यहां सोमवार के अलावा सभी दिनों पर सुबह ९:३० बजे से दोपहर २:३० बजे तक दर्शक आ सकते हैं। इस उद्यान में आने और जाने के रास्‍तों को राष्‍ट्रपति आवास के गेट नंबर ३५ से विनियमित किया जाता है, जो चर्च रोड के पश्चिमी सिरे पर नॉर्थ एवेन्‍यू के पास स्थित है।


title: यम द्वितीया

text: भ्रातृ द्वितीया (भाई दूज) कार्तिक मास के शुक्ल पक्ष की द्वितीया तिथि को मनाया जाने वाला हिन्दू धर्म का पर्व है जिसे यम द्वितीया भी कहते हैं। यह दीपावली के दो दिन बाद आने वाला ऐसा पर्व है, जो भाई के प्रति बहन के स्नेह को अभिव्यक्त करता है एवं बहनें अपने भाई की खुशहाली के लिए कामना करती हैं।


title: यम द्वितीया

text: कार्तिक शुक्ल द्वितीया को पूर्व काल में यमुना ने यमराज को अपने घर पर सत्कारपूर्वक भोजन कराया था। उस दिन नारकी जीवों को यातना से छुटकारा मिला और उन्हें तृप्त किया गया। वे पाप-मुक्त होकर सब बंधनों से छुटकारा पा गये और सब के सब यहां अपनी इच्छा के अनुसार सन्तोषपूर्वक रहे। उन सब ने मिलकर एक महान् उत्सव मनाया जो यमलोक के राज्य को सुख पहुँचाने वाला था। इसीलिए यह तिथि तीनों लोकों में यम द्वितीया के नाम से विख्यात हुई।


title: यम द्वितीया

text: जिस तिथि को यमुना ने यम को अपने घर भोजन कराया था, उस तिथि के दिन जो भाई अपनी बहन के हाथ का उत्तम भोजन करता है उसे उत्तम भोजन समेत धन की प्राप्ति भी होती रहती है। ।


title: यम द्वितीया

text: समझदार लोगों को इस तिथि को अपने घर मुख्य भोजन नहीं करना चाहिए। उन्हें अपनी बहन के घर जाकर उन्हीं के हाथ से बने हुए पुष्टिवर्धक भोजन को स्नेह पूर्वक ग्रहण करना चाहिए तथा जितनी बहनें हों उन सबको पूजा और सत्कार के साथ विधिपूर्वक वस्त्र, आभूषण आदि देना चाहिए। बहन के हाथ का भोजन उत्तम माना गया है। सगी बहन के अभाव में अन्य बहनें के हाथ का भोजन करना चाहिए जैसे अपने चाचा, मामा, मौसी की पुत्री को या या अच्छे मित्र की बहन को भी बहन मानकर ऐसा करना चाहिए।


title: यम द्वितीया

text: बहन को चाहिए कि वह भाई को शुभ आसन पर बिठाकर उसके हाथ-पैर धुलाये, स्वयं स्पर्श नहीं करे। गंधादि से उसका सम्मान करे और दाल-भात, फुलके, कढ़ी, सीरा, पूरी, चूरमा अथवा लड्डू, जलेबी, घेवर, पायसम (दूध की खीर) या जो भी उपलब्ध हो यथा सामर्थ्य उत्तम पदार्थों का भोजन कराये। भाई बहन को अन्न, वस्त्र आदि देकर उसके चरण स्पर्श कर शुभाशीष प्राप्त करे।


title: यम द्वितीया

text: एक उच्चासन (मोढ़ा, पीढ़ी) पर चावल के घोल से पांच शंक्वाकार आकृति बनाई जाती है। उसके बीच में सिंदूर लगा दिया जाता है। आगे में स्वच्छ जल, 6 कुम्हरे का फूल, सिंदूर, 6 पान के पत्ते, 6 सुपारी, बड़ी इलायची, छोटी इलाइची, हर्रे, जायफल इत्यादि रहते हैं। कुम्हरे का फूल नहीं होने पर गेंदा का फूल भी रह सकता है। बहन भाई के पैर धुलाती है। इसके बाद उच्चासन (मोढ़े, पीढ़ी) पर बैठाती है और अंजलि-बद्ध होकर भाई के दोनों हाथों में चावल का घोल एवं सिंदूर लगा देती है। हाथ में मधु, गाय का घी, चंदन लगा देती है। इसके बाद भाई की अंजलि में पान का पत्ता, सुपारी, कुम्हरे का फूल, जायफल इत्यादि देकर कहती है - "यमुना ने निमंत्रण दिया यम को, मैं निमंत्रण दे रही हूं अपने भाई को; जितनी बड़ी यमुना जी की धारा, उतनी बड़ी मेरे भाई की आयु।" यह कहकर अंजलि में जल डाल देती है। इस तरह तीन बार करती है, तब जल से हाथ-पैर धो देती है और कपड़े से पोंछ देती है। टीका लगा देती है। इसके बाद भुना हुआ मखान खिलाती है। भाई बहन को अपनी सामर्थ्य के अनुसार उपहार देता है। इसके बाद उत्तम पदार्थों का भोजन कराया जाता है।


title: यम द्वितीया

text: स्पष्ट है कि इस व्रत में बहन को अन्न-वस्त्र, आभूषण आदि इच्छानुसार भेंट देना तथा बहन के द्वारा भाई को उत्तम भोजन कराना ही मुख्य क्रिया है। यह मुख्यतः भाई-बहन के पवित्र स्नेह को अधिकाधिक सुदृढ़ रखने के उद्देश्य से परिचालित व्रत है।


title: यम द्वितीया

text: भारत रत्न महामहोपाध्याय डॉ० पी० वी० काणे के अनुसार "भ्रातृ द्वितीया का उत्सव एक स्वतंत्र कृत्य है, किंतु यह दिवाली के तीन दिनों में संभवतः इसीलिए मिला लिया गया कि इसमें बड़ी प्रसन्नता एवं आह्लाद का अवसर मिलता है जो दीवाली की घड़ियों को बढ़ा देता है।" ।


title: यम द्वितीया

text: इसके अलावा कायस्थ समाज में इसी दिन अपने आराध्य देव चित्रगुप्त की पूजा की जाती है। कायस्थ लोग स्वर्ग में श्री धर्मराज का लेखा-जोखा रखने वाले श्री चित्रगुप्त जी का पूजन सामूहिक रूप से तस्वीरों अथवा मूर्तियों के माध्यम से करते हैं। वे इस दिन कारोबारी बहीखातों की पूजा भी करते हैं।


title: माक्षिक

text: माक्षिक या पाइराइट (Pyrite) एक खनिज है जिसमे लौह और गंधक का यौगिक (Fe S) है। इसे 'मूर्खों का सोना' (fool's gold) भी कहते हैं। इसमें लौह की मात्रा ४६.६ प्रतिशत रहती है। लौह खनिज होते हुए भी पाइराइट का उपयोग लौह उद्योग में नहीं होता, क्योंकि इसमें विद्यमान गंधक की मात्रा लोहे के लिए बड़ी हानिकारक होती है। पाइराइट का महत्व इस खनिज से उपलब्ध गंध के कारण है। गंधक से गंधक का अम्ल तैयार किया जाता है, जो वर्तमान युग के उद्योगों के लिए महत्वपूर्ण रसायन है।


title: माक्षिक

text: यह खनिज क्यूविक समुदाय में क्रिस्टलीय होता है। इसके क्रिस्टल घन या 'पाइरिटोहेड्रॉन' (pyritohedron) आकृति में मिलते हैं। पाइराइट के घन फलकों पर बहुधा धारियाँ पड़ी रहती हैं। इन की विशेषता यह है कि एक फलक की धारियाँ दूसरी निकटवर्ती फलक की धारियों पर समकोण बनाती हैं। पाइराइट कभी कभी कंकड़ की और कभी कभी अरीय (radiating) आकृति में भी मिलता है। धारीय आकृति के सुंदर क्रिस्टलों का 'पाइराइट सूर्य' कहकर संबोधित किया जाता है।


title: माक्षिक

text: इस खनिज का रंग पीतल के समान पीला होता है, पर इसके चूर्ण का रंग हरा-काला, या गुलाबी-काला, होता है। इसकी चमक दैदीप्यमान धात्वक है। इसी कारण इस खनिज से स्वर्ण का भ्रम होता है और इसे 'मूर्खों का सोना' कहा जाता है। इसका विदलन शंखाभ (conchoidal) होता है। हथौड़ा मारने पर इससे चिनगारियाँ निकलती हैं। इसकी कठोरता ६ से ६.५ तक तथा आपेक्षिक घनत्व ४.८ से ५.१ तक है।


title: माक्षिक

text: पाइराइट खनिज सभी भौमिक परिस्थितियों में मिलता है, पर इसके बृहत् आर्थिक निक्षेप सीमित हैं। आग्नेय शैलों में यह छोटे छोटे कणों के रूप में मिलता है ऊलिटिक (oolitic) आकृति का पाइराइट जलज उद्गम का माना गया है। इसके अतिरिक्त धातुकशिराओं (ore veins) में यह अन्य खनिजों के साथ मिलता है। स्पेन, तस्मानिया, इंग्लैंड, कोलोरैडो, बोलिविया आदि देश पाइराट उत्पादन के लिए महत्वपूर्ण हैं। भारत में पाइराइट प्राय: सभी वर्गों की शिलाओं में मिलता है। बिहार में शाहाबाद जिले में आमझौर के निकट पाइराइट के अच्छे निक्षेप हैं। इनमें गंधक की प्रतिशत मात्रा लगभग ४० है। यहाँ पाइराइट का भण्डार लगभग सात लाख टन अनुमानित किया गया है। रोहतास के निकट भी पाइराइट के निक्षेप हैं पर वे अपेक्षाकृत छोटे हैं। शिमला के दक्षिण में केप्रोंथाल जिले में तथा अल्मोड़ा में भी यह खनिज मिलता है। अल्मोड़ा के निकट पगना क्षेत्र से पाइराइट के कई सेर भार के सुंदर क्रिस्टल (पाइरिटोहेड्रॉन) प्राप्त हुए हैं। भारत के कोयला क्षेत्रों में भी पाइराइट बहुलता से मिलता है। भारत से बाहर स्पेन, फ्रांस, पुर्तगाल और संयुक्त राज्य, अमरीका, के वर्जिनिया, जॉर्जिया, कोलोरैडो, मासाचुसेट्स, कैलिफोर्निया, मिजूरी, न्यूयॉर्क इत्यादि राज्यों में भी पाइराइट का उत्पादन पर्याप्त मात्रा में होता है।


title: विधि स्नातक

text: विधि में स्नातक, एलएल॰बी॰ क़ानून या विधि विषय की स्नातक उपाधि का नाम है। असल में विधि स्नातक जैसा कि नाम से ज़ाहिर है, एक स्नातक (bachelor) के दर्जा का शैक्षिक प्रमाणपत्र है जिसको लातीनी में "LLB" भी कहा जाता है और इसका मुकम्मल नाम "Legum Baccalaureus" है।


title: विधि स्नातक

text: संक्षेप एलएल॰बी॰ में लातीनी अक्षर एल॰ को दो बार (LL) लिखने की वजह यह है कि लातीनी ज़बान में यह दर्जा विभिन्न क़ानूनों का वर्नण करता है न कि सिर्फ़ कोई एक क़ानून, इसलिए इसके मुकम्मल नाम में सिर्फ़ "Legum" (लातीनी में क़ानून, "lex" का बहुवचन रूप) लिखा जाता है।


title: विधि स्नातक

text: यह उपाधि सभी अंग्रेज़ी साधारण क़ानून देशों में उपलब्ध है। जबकि अमेरिका में इसे "डॉक्टर ऑफ़ जूरिस्टप्रूडंस" (Juris Doctor, न्यायशास्त्र में विद्वान), संक्षेप में JD, कहलाया जाता है।


title: म्यान्मार के राष्ट्रपति

text: म्यान्मार का राष्ट्रपति म्यान्मार की सरकार का प्रमुख होता है तथा म्यान्मार सरकार की कार्यपालिका का नेतृत्व करता है।


title: म्यान्मार के राष्ट्रपति

text: म्यान्मार का राष्ट्रपति आम जनता द्वारा नहीं वरन संसद सदस्यों द्वारा चुना जाता है। राष्ट्रपति चुनाव के लिये एक मतदाता संघ होता है जो राष्ट्रपति को चुनता है। इसी मतदाता संघ से सबसे अधिक मत पाने वाला राष्ट्रपति बनता है जबकि हारा हुआ प्रत्याशी उपराष्ट्रपति बनता है।


title: म्यान्मार के राष्ट्रपति

text: राष्ट्रपति सीधे बर्मी मतदाताओं द्वारा निर्वाचित नहीं होते हैं; इसके बजाय, वह अप्रत्यक्ष रूप से राष्ट्रपति चुनाव कॉलेज (သမ္မတ ရွေးချယ်တင်မြှောက်ရေး အဖွဲ့) द्वारा चुने गए हैं, जो तीन अलग-अलग समितियों से बने एक चुनावी निकाय हैं। एक समिति उन सांसदों से बना है जो प्रत्येक क्षेत्र या राज्य से चुने गए सांसदों के अनुपात का प्रतिनिधित्व करते हैं; दूसरा सांसदों से बना है जो प्रत्येक टाउनशिप आबादी से चुने गए सांसदों के अनुपात का प्रतिनिधित्व करते हैं; तीसरा सैन्य नियुक्त सांसदों का व्यक्तिगत रूप से रक्षा सेवाओं के कमांडर-इन-चीफ द्वारा मनोनीत है।


title: म्यान्मार के राष्ट्रपति

text: तीन समितियों में से प्रत्येक राष्ट्रपति पद के उम्मीदवार को नामांकित करती है। इसके बाद, सभी प्यिदांग्सु ह्लुट्टा सांसद तीन उम्मीदवारों में से एक के लिए मतदान करते हैं- उम्मीदवारों की सबसे ज्यादा संख्या वाले उम्मीदवार राष्ट्रपति चुने जाते हैं, जबकि अन्य दो उपाध्यक्ष के रूप में चुने जाते हैं।


title: म्यान्मार के राष्ट्रपति

text: यह प्रक्रिया 1 9 47 के संविधान द्वारा निर्धारित एक के समान है, जिसमें संसद के चैंबर ऑफ नेशनलिटीज और चैंबर ऑफ डेप्युटीज के सांसदों ने गुप्त मतपत्र द्वारा राष्ट्रपति चुने। राष्ट्रपति तब प्रधान मंत्री (चैंबर ऑफ डेप्युटीज की सलाह पर) की नियुक्ति के लिए जिम्मेदार थे, जिन्हें संवैधानिक रूप से सरकार के मुखिया के रूप में मान्यता मिली और कैबिनेट का नेतृत्व किया गया।


title: म्यान्मार के राष्ट्रपति

text: 15 मार्च 2016 को, संघ की विधानसभा ने म्यांमार के 9वें राष्ट्रपति के रूप में हिनिन क्यॉ को चुना। उन्होंने 21 मार्च 2018 को इस्तीफा दे दिया और मायिंट स्वी कार्यकारी अध्यक्ष बने।


title: संजू

text: संजू अभिजीत जोशी और राजकुमार हिरानी द्वारा लिखी हुई एक फिल्म है जिसके निर्देशक भी राजकुमार हिरानी है। यह एक भारतीय जीवनी फिल्म है और संयुक्त रूप से हिरानी और विधु विनोद चोपड़ा द्वारा निर्मित है। फिल्म में मुख्य किरदार अभिनेता रणबीर कपूर संजय दत्त के रूप में निभाते हुए नजर आये। इनके अलावा परेश रावल, मनीषा कोइराला, दीया मिर्ज़ा, विक्की कौशल, सोनम कपूर, अनुष्का शर्मा और जिम सर्भ भी मुख्य कलाकरों में है। २९ जून २०१८ को फ़िल्म सिनेमाघरों में प्रदर्शित हुई।


title: संजू

text: नम्रता दत्त की भूमिका निभाते अदिति गौतम ने खुलासा किया कि उन्हें हिरानी के रूप में पेश किया गया था क्योंकि उन्होंने सोचा था कि उन्होंने "दत्त की तरह" देखा था। सेया ने आगे बताया कि उन्होंने साक्षात्कार देखकर अपनी भूमिका के लिए तैयार किया जिसने उन्हें दत्त के "मजबूत व्यक्तित्व ... [जो भी] तैयार और सम्मानित किया।"


title: संजू

text: संजू को आलोचकों से अधिक सकारात्मक समीक्षा मिली, विशेष रूप से कपूर के प्रदर्शन के लिए प्रशंसा के साथ। फर्स्टपोस्ट के अन्ना एम एम वीटिकैड ने उल्लेख किया कि, हालांकि रणबीर का अभिनय शानदार है, फिल्म संजय दत्त के लिए पीआर अभ्यास है और इसे 5 में से 4.7 सितारे दिए गए हैं।


title: संजू

text: संजू का worldwide 586.85 करोड़ (यूएस $ 82 मिलियन) का अंतिम विश्वव्यापी कमाई है। 24 जून को फिल्म के लिए अग्रिम बुकिंग शुरू हुई। इसे भारत में 4200 स्क्रीन, और विदेशों में 1300 से अधिक स्क्रीनों में रिलीज़ किया गया था।


title: प्राकृत साहित्य

text: मध्ययुगीन प्राकृतों का गद्य-पद्यात्मक साहित्य विशाल मात्रा में उपलब्ध है। प्राकृत, भारतीय उपमहाद्वीप में जनभाषा रही है। यह जैन आगमों की भाषा मानी जाती है। भगवान महावीर ने इसी प्राकृतभाषा के अर्धमागधी रूप में अपना उपदेश दिया था। यह शिलालेखों की भी भाषा रही है। हाथीगुफा शिलालेख, नासिक शिलालेख, अशोक के शिलालेख प्राकृत भाषा में ही हैं। प्राकृत में व्याकरण ग्रन्थ, नाटक, गीत, धार्मिक उपदेश आदि विपुल साहित्य है।


title: प्राकृत साहित्य

text: प्राकृत साहित्य में सबसे प्राचीन वह अर्धमागधी साहित्य है जिसमें जैन धार्मिक ग्रंथ रचे गए हैं तथा जिन्हें समष्टि रूप से जैनागम या जैनश्रुतांग कहा जाता है।


title: प्राकृत साहित्य

text: कथा साहित्य की दृष्टि से सर्वाधिक प्राचीन रचना बड्डकहा (बृहत्कथा) भी प्राकृत भाषा (पैशाची) में ही लिखी गयी थी। पादलिप्तसूरी की तरंगवई, संघदासगणि की वसुदेवहिण्डी, हरिभद्रसूरि विरचित समराइच्चकहा, उद्योतनसूरिकृत कुवलयमाला आदि कृतियाँ उत्कृष्ट कथा-साहित्य की निदर्शन हैं।


title: प्राकृत साहित्य

text: विमलसूरि विरचित ‘पउमचरियं’ (पद्मचरितम्) जैन रामायण का ग्रन्थ है जो प्राकृत में ही लिखा गया है। जंबूचरियं, सुरसुन्दरीचरियं, महावीरचरियं आदि अनेक प्राकृत चरितकाव्य हैं जिनके अध्ययन से तत्कालीन समाज एवं संस्कृति का बोध होता है।


title: प्राकृत साहित्य

text: हालकवि की गाहासतसई (गाथा सप्तशती) बिहारी की सतसई का प्रेरणास्रोत आधारग्रन्थ रही है। गाहा सतसई शृंगाररस प्रधान काव्य है, जिस पर १८ टीकाएँ लिखी जा चुकी हैं। रुद्रट , मम्मट, विश्वनाथ आदि काव्य शास्त्रियों ने गाहासतसई की मुक्तकण्ठ से प्रशंसा की है तथा संस्कृत के काव्यशास्त्रों में गाहासतसई कवि भट्ट मथुरानाथ शास्त्री ने इस पर ‘सर्वङ्कषा’ संस्कृत टीका लिखी है।


title: प्राकृत साहित्य

text: जयवल्लभ द्वारा रचित ‘वज्जालग्ग’ भी प्राकृत की एक महत्वपूर्ण रचना है, जिसमें प्राकृत भाषा के सम्बन्ध में कहा है कि-


title: प्राकृत साहित्य

text: अर्थात् ललित एवं मधुर अक्षरों से युक्त, युवतियों को प्रिय तथा शृंगाररसयुक्त प्राकृत काव्य के होते हुए संस्कृत को कौन पढ़ना चाहेगा? यह कथन प्राकृत की महत्ता को सुबोधता, सुग्राह्यता, सरसता आदि विशेषताओं से स्थापित करता है।


title: प्राकृत साहित्य

text: इस साहित्य की प्राचीन परम्परा यह है कि अंतिम जैन तीर्थंकर महावीर का विदेह प्रदेश में जन्म लगभग 600 ई. पूर्व हुआ। उन्होंने 30 वर्ष की अवस्था में मुनि दीक्षा ले ली और 12 वर्ष तप और ध्यान करके कैवल्यज्ञान प्राप्त किया। तत्पश्चात् उन्होने अपना धर्मोपदेश सर्वप्रथम राजगृह में और फिर अन्य नाना स्थानों में देकर जैन धर्म का प्रचार किया। उनके उपदेशों को उनके जीवनकाल में ही उनके शिष्यों ने 12 अंगों में संकलित किया। उनके नाम हैं-


title: प्राकृत साहित्य

text: इन अंगों की भाषा वही अर्धमागधी प्राकृत है जिसमें महावीर ने अपने उपदेश दिए। संभवतः यह आगम उस समय लिपिबद्ध नहीं किया गया एवं गुरु-शिष्य परंपरा से मौखिक रूप में प्रचलित रहा और यही उसके श्रुतांग कहलाने की सार्थकता है।


title: प्राकृत साहित्य

text: महावीर का निर्वाण 72 वर्ष की अवस्था में ई. पू. 527 में हुआ और उसके पश्चात् शीघ्र ही उक्त अंगों की परम्परा में विप्रतिपत्तियाँ उत्पन्न होने लगीं। जैनधर्म के दिगम्बर संप्रदाय की मान्यता है कि श्रुतांगों का क्रमश: ह्रास होते-होते उनका खंडशः ज्ञान कुछ आचार्यो को रहा ओर उसके आधार से उन्होंने नए रूप में सैद्धांतिक ग्रंथ लिखे, जिनके प्राचीनतम उदाहरण कर्मप्राकृत (षठ्खंडागम) व कषायप्राकृत (कसायपाहुड) नामक सूत्र हैं। किंतु श्वेतांबर संप्रदाय की मान्यता है कि उक्त आगम ग्रंथों को उत्पन्न होती हुई विकृतियों से बचाने के लिये समय-समय पर मुनियों ने उनकी वाचनाएँ कीं और उन्हें सुरक्षित रखने का प्रयत्न किया। प्रथम वाचना महावीर निर्वाण से 160 वर्षो पश्चात् पाटलिपुत्र में स्थूलभद्राचार्य की अध्यक्षता में हुई जिसमें 11 अंगों का संकलन किया गया। 12वें अंग का उपस्थित मुनियों में से किसी को भी व्यवस्थित ज्ञान न होने से उसका उद्धार नहीं किया जा सका। जैन मुनियों की अपरिग्रह वृत्ति तथा वर्षाकाल को छोड़ निरंतर परिभ्रमण एवं उस काल की कठिनाइयों के कारण यह अंगज्ञान पुन: छिन्न-भिन्न होने लगा। आर्य स्कंदित ने मथुरा में मुनिसंघ का सम्मेलन किया और उन्हीं 11 अंगों को एक बार पुन: व्यवस्थित करने का प्रयत्न किया। देवर्धिगणि क्षमाश्रमण ने वलभी नगर में मुनिसम्मेलन कराया और जैन आगम को वह रूप दिया जिसमें वह आज उपलब्ध है। इस वाचना में उपर्युक्त 11 अंगों के अतिरिक्त अन्य अनेक ग्रंथों को सुव्यवस्थित करने का प्रयत्न किया गया जो इस कालावधि तक रचे जा चुके थे। ये थे - 12 उपांग, 6 छेदसूत्र, 4 मूलसूत्र, 10 प्रकीर्णक और दो चूलिकाएँ। इस प्रकार वलभी वाचना के फलस्वरूप अर्धमागधी जैनागम के 45 ग्रंथ व्यवस्थित हो गए जो आज भी उपलब्ध हैं, तथा जिनका संक्षेप में परिचय निम्न प्रकार है :


title: प्राकृत साहित्य

text: 1. आचारंग - इस श्रुतग्रंथ में मुनियों के पालने योग्य सदाचार का विवरण दिया गया है। यह दो श्रुतस्कंधों में विभाजित है। प्रथम श्रुतस्कंध में 9 अध्ययन और उनके अंतर्गत 44 उद्देश्यक हैं। ग्रंथ का यह भाग मूल एवं भाषा, शैली और विषय की दृष्टि से प्राचीनतम है। द्वि. श्रुतस्कंध इसकी चूलिका के रूप में है और वह तीन चूलिकाओं एवं 16 अध्ययनों में विभाजित है। प्रथम श्रुतस्कंध के नवमें उपधान नामक अध्ययन में महावीर की उग्र तपस्या एवं लाढ़ वज्रभूमि, शुभ्रभूमि आदि स्थानो में विहार करते हुए घोर उपसर्गो के सहने का मार्मिक वर्णन है।


title: प्राकृत साहित्य

text: 2. सूत्रकृतांग - इसके भी दो श्रुतस्कंध हैं जिनमें क्रमश: 16 तथा 7 अध्ययन हैं1 प्रथम श्रुतांग प्राय: मद्यमय है और दूसरे में गद्य पद्य दोनों का प्रयोग हुआ है। इसमें प्राचीन काल के दार्शनिक वादों जैसे क्रियावाद, अक्रियावाद, नियतिवाद, अज्ञानवाद आदि का प्ररूपण तथा निराकरण किया गया है तथा श्रमण, ब्राह्मण, भिक्षु, निग्र्रंथ आदि के स्वरूप की व्याख्या की गई है। अंतिम अध्ययन नालदीय में महावीर के शिष्य गौतम तथा पाश्र्वनाथ की परंपरा के उदक पेढ़ालपुत्र के बीच वार्तालाप और चातुर्याम धर्म के संबंध में विचार जैनधर्म की महावीर से पूर्वपरंपरा पर प्रकाश डालता है।


title: प्राकृत साहित्य

text: 3. स्थानांग - इसमें 10 अध्ययन हैं जिनमें क्रमश: एक से लेकर 10 तक की संख्यावाले पदार्थो का निरूपण किया गया है, जैसे एक दर्शन, एकचारित्र, एक समय, इत्यादि; दो क्रियाएँ जीव और अजीव; वृक्ष तीन प्रकार केहृ पत्रोपेत, फलोपेत और पुष्पोपेत, तीन वेद ऋक्, यजु और साम इत्यादि। इस पद्धति से इस ग्रंथ में अनेक विषयों का बहुमुखी वर्णन आया है जो अपने ढंग का एक विश्वकोश ही है। उसकी यह शैली पालि त्रिपिटक के अंगुततर निकाय से समता रखती है।


title: प्राकृत साहित्य

text: 4. समवायांग - यह भी स्थानांग के सदृश एकोत्तर क्रम से वस्तुओं का निरूपण करनेवाला विश्वकोश है। विशेषता इसकी यह है कि इसमें संख्याक्रम क्रमश: बढ़ता हुआ शतों, सहस्रों, शतसहस्त्रों तथा कोटियों तक पहुँचाया गया है। यथास्थान इसमें जैन आगम तथा तीर्थकर, चक्रवर्ती आदि त्रिरसठ शलाकापुरुषों का परिचय नामवली पद्धति से वर्णित है।


title: प्राकृत साहित्य

text: 5. भगवती व्याख्या प्रज्ञाप्ति - यह रचना आकार और विषय की दृष्टि जैनागम में सबसे अधिक विशाल और महत्वपूर्ण है। इसमें 41 शतक हैं और प्रत्येक शतक अनेक उद्देशक में विभाजित है। शैली प्रश्नोत्तरात्मक है। प्रश्नकर्ता हैं गौतम गणधर और उत्तरदाता स्वयं महावीर। टीकाकारों के अनुसार इसमें 36 सहस्र प्रश्नोत्तरों का समावेश है। दर्शन, आचार, इतिहास, भूगोल आदि समस्त विषयों पर किसी न किसी प्रसंग से प्रकाश डाला गया है। महावीरकाल की राजनीतिक परिस्थिति और उस समय के घोर युद्ध आदि का वर्णन जैसा इस ग्रंथ में आया है वैसा अन्यत्र कहीं नहीं पाया जाता।


title: प्राकृत साहित्य

text: 6. न्याय धर्मकथा - इस अंग का प्राकृत नाम न्यायधम्मकहाओ है और उसका संस्कृत रूपांतर ज्ञातृ या ज्ञाताधर्मकथा भी किया जाता है जिसका अर्थ होता है ज्ञातृ अर्थात् ज्ञातृपुत्र महावीर का धर्मोपदेश। विषय को देखते हुए इसका प्रथम नाम ही अधिक सार्थक प्रतीत होता है क्योंकि इसमें कथाओं द्वारा किन्हीं न्यायों अर्थात् नीतिवाक्यों का स्पष्टीकरण किया गया है।


title: प्राकृत साहित्य

text: 7. उपासकदशा - नामानुसार इसमें भी उपासक, कामदेव, चुलणीप्रिय आदि दस ऐसे उपासकों के चरित्र वर्णित हैं जिन्होंने कठिनाइयों के बीच धर्मपालन किया।


title: प्राकृत साहित्य

text: 8. अंतकृदद्शा - नामानुसार इसमें भी उपासक दशा के समान दस अध्ययन ही रहे होंगे। किंतु वर्तमान में यहाँ आठ वर्ग हैं और प्रत्येक वर्ग अनेक अध्ययनों में विभाजित हैं। इसमें ऐसे साधुओं के चरित्र वर्णित किए गए हैं, जिन्होंने तपस्या द्वारा संसार का अंत कर निर्वाण प्राप्त किया।


title: प्राकृत साहित्य

text: 9. अनुत्तरोपपातिक दशा - इसमें ऐसे मुनियों के चरित्र वर्णित हैं जिन्हें अपनी तपस्या के बीच घोर उपसर्ग सहन करने पड़े और उन्होंने मरकर उन अनुत्तर नामक स्वर्गो में जन्म लिया जहाँ से केवल एक बार पुन: मनुष्य जन्म धारण कर निर्वाण प्राप्त किया जाता है।


title: प्राकृत साहित्य

text: 10. प्रश्नव्याकरण - ग्रंथ के नाम से तथा स्थानांग एवं समवायांग से प्राप्त इस श्रुतांग के विषयपरिचय से ज्ञात होता है कि इसमें मूलत: प्रश्नोत्तर के रूप में नाना सिद्धांतों की व्याख्या की गई थी। किंतु वर्तमान में ऐसा न होकर इसके प्रथम खंड में हिंसादि पाँच पापों का और दूसरे खंड में अहिंसादि व्रतों का प्ररूपण पाया जाता है।


title: प्राकृत साहित्य

text: 11. विपाकसूत्र - इसमें दो श्रुतस्कंध हैं और प्रत्येक में दस दस-अध्ययन हैं। इसमें जीव के अच्छे और बुरे कर्मो से फलित होनेवाले सुख दु:खों का बड़ा वैचित्र्य है जिसमें जीवन की सभी दशाओं का वर्णन आ गया है। जैनधर्म के कर्मसिद्धांतनुसार जीवन के समस्त अनुभव सुकर्म एवं दुष्कर्मो के परिणाम ही हैं। इसका इस श्रुतांग में विस्तार से प्ररूपण पाया जाता है।


title: प्राकृत साहित्य

text: (1) औपपातिक में नाना साधनाओं द्वारा पुनर्जन्म के स्वरूप का नाना उदाहरणों सहित व्याख्यान किया गया है। इसकी यह भी एक विशेषता है कि जिन नगर, राजा, चैत्य आदिक का अन्यत्र संकेत मात्र पाया जाता है, उसका यहाँ पूरा वर्णन मिलता है।


title: प्राकृत साहित्य

text: (2) रायपसेणिज्जं - इसका संस्कृत रूपांतर राजप्रश्नीय किया जाता है, किंतु संभवत: उसका संबंध कोशलनरेश प्रसेनजित से रहा है जो पहले भौतिकवादी था, किंतु पश्चात् केशी मुनि के उपदेश से सम्यगदृष्टि बन गया। यह ग्रंथ पालि "मिलिंद पंहो" से तुलनीय है।


title: प्राकृत साहित्य

text: (3) जीवाजीवाभिगम - में नामानुसार प्रश्नोत्तर के रूप में जीव और अजीव के भेदप्रभेदों का वर्णन किया गया है।


title: प्राकृत साहित्य

text: (4) प्रज्ञापना में जैन दर्शन की नाना व्यवस्थाओं का विवरण हुआ है, जिससे यह ग्रंथ भगवती के समान जैन सिद्धांत का ज्ञानकोश ही कहा जा सकता है।


title: प्राकृत साहित्य

text: (5) वें, (6) ठे और (7) वें उपांगों के नाम क्रमश: सूर्यप्रज्ञप्ति, जंबुद्वीपप्रज्ञप्ति और चंद्रप्रज्ञाप्ति हैं जिनमें उन लोकों का जैन मान्यतानुसार वर्णन किया गया है।


title: प्राकृत साहित्य

text: (8) कल्पिका व (9) कल्पावतंसिका में मगधराज श्रेणिक, उसके पुत्र अजातशत्रु एवं उसके पोत्रों के चरित्र वर्णित हैं जिन्होंने अपने अपने कर्मानुसार नरक तथा स्वर्गगतियाँ प्राप्त कीं।


title: प्राकृत साहित्य

text: (10) पुष्पिका एवं (11) पुष्पचूला में अनेक स्त्री पुरुषों की धार्मिक साधना, स्वर्गसुखों और महावीर की वंदना के लिये आगमन का वर्णन है।


title: प्राकृत साहित्य

text: इनमें मुनियों की साधनाओं एवं व्रतों का भंग होने पर प्रायश्चित्त का विचार किया गया है। इन सबमें कल्पसूत्र का सबसे अधिक प्रचार है। मुनि आचार के अतिरिक्त इसमें महावीर तथा ऋषभदेव, नेमिनाथ और पश्र्वनाथ के चरित्र भी वर्णित हैं।


title: प्राकृत साहित्य

text: नंदी में ज्ञान के भेदों व श्रुतांगों का विस्तार से वर्णन है तथा अनुयोगद्वार में प्रश्नोत्तरों के रूप में नाना विषयों का परिचय कराया गया है जिसमें रसों व संगीत आदि का भी समावेश है।


title: प्राकृत साहित्य

text: उपरोक्त ही 45 जैनधार्मिक ग्रंथ है जो उपलब्ध अर्धमागधी साहित्य कहा जा सकता है। इन ग्रंथों पर निर्युक्ति, चूर्ण, टीका, भाष्य, वृत्ति आदि व्याख्यात्मक विशाल साहित्य प्राकृत और संस्कृत भाषाओं में पद्य और पद्यात्मक है। समस्त निर्युक्तियाँ भद्रबाहुकृत व चूर्णियाँ जिनदासगणि महत्तर कृत मानी जाती हैं। इनके भीतर जैन सिद्धांत के विवेचन के अतिरिक्त आख्यानात्मक रचनाओं का बड़ा वैपुल्य है जो साहित्य और इतिहास की दृष्टि से महत्वपूर्ण है।


title: प्राकृत साहित्य

text: दिगंबर संप्रदाय में इन 45 आगम ग्रंथों की मान्यता और प्रचार नहीं है। उस परंपरा में लुप्त हुए द्वादशांग श्रुत के आधार से शौरसेनी प्राकृत में स्वतंत्र साहित्य का निर्माण हुआ जिसकी सर्वप्राचीन रचनाएँ पुष्पदंत और भूतबलिकृत कर्मप्राभृत नामक ग्रंथ हैं। इनमें जैन कर्मसिद्धांत का बड़ी व्यवस्था तथा सूक्ष्मता से प्ररूपण किया गया है। इनका रचनाकाल महावीर निर्वाण के 683 वर्ष के शीघ्र ही पश्चात् हुआ सिद्ध होता है। इनपर समय-समय पर अनेक टीकाएँ प्राकृत तथा संस्कृत में लिखी गईं, जिनमें से वर्तमान में सुप्रसिद्ध धवल और जयधवल नामक टीकाएँ हैं जिनके कर्ता वीरसेन और जिनसेन राष्ट्रकूट नरेश अमोघवर्ष (9वीं शती) के प्राय: समकालीन थे। प्राचीनता में कर्मप्राभृत और कषायप्राभृत के पश्चात् कुंदकुंदाचार्यकृत 12-13 शौरसेनी पद्यात्मक रचनाएँ हैं जिनमें प्रधान हैं - प्रवचनसार, समयसार, पंचास्तिकाय और नियमसार। इन सभी में जैन सिद्धांत, आचारशास्त्र, तथा स्थाद्वादात्मक न्याय का निरूपण किया गया है। समयसार, पंचास्तिका और नियमासार। इन सभी में जैन सिद्धांत, आचारशास्त्र, तथा स्थाद्वादात्मक न्याय का निरूपण किया गया है। समयसार में जैसा आध्यामिक विवेचन किया गया है वैसा अन्यत्र नहीं पाया जाता।


title: प्राकृत साहित्य

text: धार्मिक साहित्य के अतिरिक्त जैन परम्परा का बहुत सा कथात्मक साहित्य भी प्राकृत में पाया जाता है। इस प्रकार की सबसे प्राचीन रचना विमलसूरिकृत पउमचरियं (पद्मचरितम्) है जिसमें कर्ता ने अपने ग्रंथ की समाप्ति का समय दुषमा काल के 530 (वीर निर्वाण 534) वर्ष पश्चात् अर्थात् ई. सन् 7 सूचित किया है। किंतु विद्वानों को इसकी वास्तविकता में संदेह होता है और वह मुख्यत: इस आधार पर कि ग्रंथ में प्राकृत भाषा का जो स्वरूप मिलता है वह मध्ययुग के दूसरे स्तर का है, जिसका विकासकाल ई. सन् की दूसरी तीसरी शती से पूर्व नहीं माना जा सकता। यहाँ हमें भाषा की वे सब प्रवृत्तियाँ पुष्ट रूप से दिखाई देती हैं और जिन्हें प्राय: महाराष्ट्री प्राकृत के लक्षण माना जाता है। पउमचरियं में सात अधिकार हैं जो 118 उद्देश्यों में विभाजित हैं। समस्त रचना पद्यात्मक है। छंद गाथा है किंतु स्थान-स्थान पर छंदवैचित्र्य भी पाया जाता है। शैली सरस और सरल है तथा उसमें कथात्मकता ही प्रधान है। मूल कथा वाल्मीकि कृत रामायण के सदृश है, किंतु अवांतर बातों में उससे बहुत भिन्नता भी है, जैसे सीता का एक भाई भामंडल भी था; राम ने बर्बर जातियों के मिथिला पर आक्रमण होने पर जनक की सहायता की थी और इसी के उपलक्ष्य में जनक ने सीता को उन्हें अर्पित करने का संकल्प किया था। सुग्रीव, हनुमान आदि वानर नहीं थे, उनका ध्वजचिह्न वानर होने से वे वानरवंशी कहलाते थे। रावण के दशमुख नहीं थे, किंतु उसके प्राकृतिक एक मुख के अतिरिक्त नवरत्नमय हार में मुख के नव प्रतिबिंब दिखाई देने से वह दशानन कहलाने लगा था। उसकी मृत्यु राम के हाथ से नहीं, किंतु लक्ष्मण के हाथ से हुई।


title: प्राकृत साहित्य

text: प्राकृत में दूसरा जैन पुराण है- चउपन्नमहापुरिसरियं (चौपन महापुरुष चरित), जो शीलांकाचार्य द्वारा वि. सं. 925 में रचा गया था। यह प्रायः गद्यात्मक है और इसमें 24 तीर्थंकर, 12 चक्रवर्ती, 9 बलदेव और 9 वासुदेव - इन 54 महापुरुषों का चरित्र वर्णित है। वहाँ रामकथानक में वाल्मीकिकृत रामायण से कुछ और बातें भी ली गई हैं, जो पउमचरियं में नहीं हैं। प्राकृत गद्य में रचित एक और महापुराण भद्रेश्वरकृत कथावलि (12वीं शती) है, जिसमें उपर्युक्त 54 महापुरुषों के अतिरिक्त 9 प्रतिवासुदेवों के चरित्र सम्मिलित होने से समस्त 63 शलाकापुरुषों के चरित्र भी काव्य की रीति से वर्णित पाए जाते हैं। इनमें वर्धमानसूरिकृत आविनाथचरित, सोमप्रभकृत सुमतिनाथचरित, देवसूरिकृत पद्मप्रभचरित, नेमिचंद्रकृत अनंतनाथचरित, देवंद्रगणिकृत वर्धमान चरित आदि अनेक विशाल रचनाएँ प्रकाश में आ चुकी हैं। ये रचनाएँ प्राय: 12वीं, 13वीं शती ई. की हैं, इनकी भाषा वही प्राकृत है जिसका प्राकृत व्याकरणों में परिचय पाया जाता है और जिसे पाश्चात्य विद्वानों के "जैन महाराष्ट्रों" की संज्ञा प्रदान की है।


title: प्राकृत साहित्य

text: पादलिप्तसूरिकृत तरंगवतीकथा का उल्लेख अनेक प्राचीन ग्रंथों में मिलता है। यह मूल ग्रंथ पद्य अप्राप्य है, किंतु इसके आधार से निर्मित नेमिचंद्रकृत तरंगलीला (15वीं शती ई.) नामकरचना उपलब्ध है। इसका कथानक एक उपन्यास है, जिसमें पात्रों के अनेक जन्मों का वृत्तांत गुथा हुआ है और वह बाणकृत कादंबरी का स्मरण कराता है।


title: प्राकृत साहित्य

text: प्राकृत गद्य साहित्य में हरिभद्रसूरिकृत समरादित्यकथा (8वीं शती ई.) का विशेष स्थान है। यह धर्मकथा है जिसमें परस्पर विरोधी दो पुरुषों के नौ जन्मांतरों का क्रमश: वर्णन किया गया है। विद्वेषी पुरुष प्रत्येक जन्म में अपने वैरी से ईर्ष्याभाव के कारण उत्तरोत्तर अधोगति को प्राप्त होता है और चत्रिनायक अपने मन तथा चारित्र्य को उत्तरोत्तर शुद्ध बनाता हुआ अंतिम भाव में समरादित्य नाम का राजा होकर तपस्या द्वारा मोक्ष प्राप्त करता है। नौ ही भवों के कथानक अपने अपने रूप में स्वतंत्र और परिपूर्ण हैं तथा उनमें मानवीय भावनाओं तथा समाज के नाना स्तरों का सुदर चित्रण पाया जाता है। हरिभद्र की दूसरी उल्लेखनीय प्राकृत रचना है - धूर्ताख्यान। इसके पाँच आख्यानों में पाँच धूर्तों ने अपने अपने ऐसे कथानक सुनाए हैं जिनसे अनेक पौराणिक अतिशयोक्तिपूर्ण वृत्तांतों की व्यंग्यात्मक आलोचना होती है। इस प्रकार यह पद्यात्मक रचना प्राकृत में ही नहीं, किंतु प्राचीन भारतीय साहित्य में व्यंग्यकथा का एक अपूर्व उदाहरण है।


title: प्राकृत साहित्य

text: इसी प्रकार की एक कथा उद्योतनसूरिकृत कुवलयमाला (ई. सन् 778) है। इसमें नायिका तथा उसके अन्य साथियों के तीन-चार जन्मांतरों का वर्णन अति रोचकता के साथ ग्रथित किया गया है।


title: प्राकृत साहित्य

text: धनेश्वरसूरिकृत सुरसुंदरीचरित्र (11वीं शती ई.)। गाथात्मक कथानक है जिसमें अनेक संयोग और वियोगात्मक प्रेमाख्यान ग्रथित हैं। महेश्वरसूरिकृत ज्ञानपंचमीकथा (11वीं शती ई.) में दश धार्मिक कथाओं का समावेश हुआ है। हेमचंद्रकृत कुमारपालचरित (12वीं शती ई.) आठ सर्गो का एक काव्य है जिसमें कर्ता के समकालीन गुजरात के राजा कुमारपाल के चरित्रवर्णन के साथ साथ कवि ने अपने प्राकृत व्याकरण के नियमों को उसी क्रम से उदाहृत किया है। इस प्रकार यह संस्कृत के भट्टिकाव्य का स्मरण दिलाता है जिसमें पाणिनीय व्याकरण के उदाहरण उपस्थित किए गए हैं, यद्यपि यहाँ वे उदाहरण उस प्रकार क्रमबद्ध नहीं हैं जैसे कुमारपालचरित्र में। देवेंद्रसूरिकृत श्रीपालचरित (14वीं शती), देवंद्रगणिकृत रत्नचूडारायचरित, सुमतिसूरिकृत जिनदत्ताख्यान तथा जिनहर्षगणिकृत रत्नशेखरीकथा आदि अनेक प्राकृत कथानक जैन साहित्य में उलब्ध हैं तथा इनके अतिरिक्त व्रतकथाओं के रूप में बहुत सी लघु कथाएँ भी प्राप्त हैं।


title: प्राकृत साहित्य

text: इससे प्राकृत भाषा और साहित्य के संबंध की दो महत्वपूर्ण बातें सिद्ध होती हैं- एक तो यह कि दंडी के समय (छठी सातवीं शती) में प्राकृत भाषा का जो स्वरूप विकसित होकर काव्यरचना में उतरने लगा था, उसी का नाम महाराष्ट्री प्राकृत प्रसिद्ध हुआ और दूसरी यह कि इसी प्राकृत में सेतुबंध और उसी के सदृश अन्य भी कुछ रचनाएँ उस समय प्रसिद्ध हो चुकी थीं। सौभाग्यतः दंडी द्वारा उल्लिखित सेतुबंध काव्य अब भी उपलब्ध है और प्राकृत की एक उत्कृष्ट रचना माना जाता है। इसका उल्लेख वाणभट्ट ने भी हर्षचरित को उत्थानिका में इस प्रकार किया है :


title: प्राकृत साहित्य

text: इससे सिद्ध होता है कि इस सेतुबंध के कर्ता का नाम प्रवरसेन था और बाण के समय (सातवीं शती का मध्य) तक इसकी कीर्ति समुद्रपार संभवतः लंका तक पहुँच चुकी थी। इसका नाम रावणवध या दशमुखवध भी पाया जाता है। कहीं-कहीं इसके कर्ता कालिदास भी कहे गए हैं। इस संबंध के समस्त उल्लेखों के विवेचन से यह बात प्रमाणित होती है कि इस काव्य के कर्ता वाकाटकवंशी राजा रुद्रसेन के पुत्र प्रवरसेन ही हैं। उनके पिता की मृत्यु उनके बाल्यकाल में ही हो गई थी और उनकी माता प्रभावती गुप्ता राज्य का कार्य सँभालती थीं। प्रभावती गुप्ता सम्राट् चंद्रगुप्त विक्रमादित्य की पुत्री थीं। इसीलिये गुप्तसम्राट् ने अपनी सभा के महाकवि कालिदास का कुछ काल के लिये उनके सहायतार्थ भेजा था। अनुमानतः उसी बीच यह काव्यरचना हुई और कालिदास ने उसका कुछ संशोधन भी किया होगा। इस बात का कुछ आभास हमें काव्य के आदि में ही सातवीं गाथा में मिलता है। इन बातों से यह रचना गुप्तसम्राट् चंद्रगुप्त द्वितीय के राज्यकाल (ई. सन् 380 से 413) की सिद्ध होती है। इस काव्य में 15 आश्वास हैं और प्रत्येक आश्वास के अंतिम पद्य में कवि ने अपने को अनुरागअंक या अनुरागचिह्न द्वारा सूचित किया है। काव्य का कथानक सीता अपहरण के पश्चात् प्रारंभ होता है, जब राम वियोग की व्यथा में हैं। सुग्रीव की सहायता से हुनमान द्वारा लंका में सीता का पता लगाया गया और फिर राम लक्ष्मण वानरसेना सहित लंका पर आक्रमण करने के लिये निकले, किंतु समुद्रतट पर आकर एक बड़ी समस्या समुद्र पार करने की उपस्थित हुई। बड़े प्रयत्न से उस पर सेतु बनाया गया, सेना पार हुई; युद्ध में रावण मारा गया, तथा सीता की अग्निपरीक्षा के पश्चात् उन्हें साथ ले राम पुष्पक विमान द्वारा अयोध्या को लौट आए। कथानक वाल्मीकि रामायण का ही अनुसरण करता है, किंतु प्रकृति तथा घटनाओं का वर्णन कवि का अपना है। शैली समास और अलंकारप्रचुर है।


title: प्राकृत साहित्य

text: दंडी ने महाराष्ट्री को जो सेतुबंधादि काव्यों की भाषा कहा है, उससे उनका तात्पर्य संभवतः सेतुबंध के अतिरिक्त गाथासप्तशती से है जिसका उल्लेख बाण ने हर्षचरित में इस प्रकार किया है:


title: प्राकृत साहित्य

text: इसके अनुसार सातवाहन ने सुंदर सुभाषितों का एक कोश निर्माण किया था। आदि में यह कोश सुभाषितकोश या गाथाकोश के नाम से ही प्रसिद्ध था। पीछे क्रमश: सात सौ गाथाओं का समावेश हो जाने पर उसकी सप्तशती नाम से प्रसिद्ध हुई। सातवाहन, शालिवाहन या हाल नरेश भारतीय कथासाहित्य में उसी प्रकार ख्यातिप्राप्त हैं जैसे विक्रमादित्य। वात्स्यायन तथा राजशेखर ने उन्हें कुंतल का राजा कहा है और सोमदेवकृत कथासरित्सागर के अनुसार वे नरवाहनदत के पुत्र थे तथा उनकी राजधानी प्रतिष्ठान (आधुनिक पैठण) थी। पुराणों में आंध्र भृत्यों की राजवंशावली में सर्वप्रथम राजा का नाम सातवाहन तथा सत्रहवें नरेश का नाम हाल निर्दिष्ट किया गया है। इन सब प्रमाणों से हाल का समय ई. की प्रथम दो, तीन शतियों के बीच सिद्ध होता है और उस समय गाथा सप्तशती का कोश नामक मूल संकलन किया गया होगा। राजशेखर के अनुसार सातवाहन ने अपने अंत:पुर में प्राकृत भाषा के ही प्रयोग का नियम बना दिया था। एक जनश्रुति के अनुसार उन्हीं के समय में गुणाढ्य द्वारा पैशाची प्राकृत में बृहत्कथा रची गई, जिसके अब केवल संस्कृत रूपांतर बृहत्कथामंजरी तथा कथासरित्सागर मिलते हैं। गाथासप्तशती की प्रत्येक गाथा अपने रूप में परिपूर्ण है और किसी मानवीय भावना, व्यवहार या प्राकृतिक दृश्य का अत्यंत सरसता और सौंदर्य से चित्रण करती है। श्रृंगार रस की प्रधानता है, किंतु हास्य, कारुण्य आदि रसों का भी अभाव नहीं है। प्रकृतिचित्रण में विंध्यपर्वत ओर गोला (गोदावरी) नदी का नाम पुन:-पुन: आता है। ग्राम, खेत, उपवन, झाड़ी, नदी, कुएँ, तालाब आदि पर पुरुष स्त्रियों के विलासपूर्ण व्यवहार एव भावभंगियों का जैसा चित्रण यहाँ मिलता है, वैसा अन्यत्र दुर्लभ है। इस संग्रह का पश्चात्कालीन साहित्य पर बड़ा प्रभाव पड़ा है। इसी के आदर्श पर जैन कवि जयवल्लभ ने "वज्जालग्गं" नामक प्राकृत सुभाषितों का संग्रह तैयार किया, जिसकी लगभग 800 गाथाओं में से कोई 80 गाथाएँ इसी कोश से उद्धृत की गई हैं। संस्कृत में गोवर्धनाचार्य (11वीं-12वीं शती) ने इसी के अनुकरण पर आर्यासप्तशती की रचना की। हिंदी में तुलसीसतसई और बिहारी सतसई संभवत: इसी रचना से प्रभावित हुई हैं।


title: प्राकृत साहित्य

text: प्राकृत में जिस प्रकार सेतुबंध की ख्याति काव्य की दृष्टि से रही है, उसी प्रकार लीलावती की प्रसिद्धि कथा की दृष्टि से पाई जाती है। भोजदेव, हेमचंद्र, वाग्भट्ट आदि संस्कृत के अलंकार शास्त्रकारों ने गद्यमयी कथा का उदाहरण कादम्बरी और पद्यमयी कथा का लीलावती को दिया है। उद्योतनसूरि ने अपनी कुवलयमाला नामक कथा में कौतूहलकृत प्राकृत भाषा रचित एवं मरहट्ठ देशीवचन निबद्ध शुद्ध सकलकथा का उल्लेख किया है, जिससे इसी रचना का अभिप्राय सिद्ध होता है। उससे इसके कर्ता का नाम कौतूहल और रचनाकाल 778 ई. से पूर्व का निश्चय हो जाता है। यह रचना कुछ वर्ष पूर्व ही प्रकाश में आई है (भारतीय विद्याभवन, बंबई 1949) इसमें कोई परिच्छेदादि विभाग नहीं हैं। लगातार 13000 से कुछ अधिक गाथाओं में कथा समाप्त हुई है। 1330वीं गाथा में कवि ने स्वयं कहा है कि उन्होंने इसकी रचना महाराष्ट्री प्राकृत में की है (रइयं मरहट्ठ देसि भासाए)। इस कथा के नायक अस्मक देश के प्रतिष्ठाननगर के राजा सातवाहन हैं। एक महा घटनाचक्र के पश्चात् उनका विवाह सिंहल के राजा शिलामेघ की राजकुमारी लीलावती से हुआ। उनके मंत्रियों के नाम यहाँ पोट्सि और कुमारिल बतलाए गए हैं। ये दोनों नाम गाथासप्तशती व गाथाओं के कर्ताओं में भी पाए जाते हैं। इससे इस बात की भी पुष्टि होती है कि इस कथा के कर्ता सातवाहन, शालिवाहन या हाल ही हैं ये तीनों ही नाम इस कथा में यत्र-तत्र आए हैं। कथा बड़ी सरल और सरस शैली में वर्णित है।


title: प्राकृत साहित्य

text: महाराष्ट्री प्राकृत का एक उत्कृष्ट काव्य है गउडवहो (गौडवध) जिसके कर्ता वाक्पतिराज ने अपने को कान्यबुज नरेश यशोवर्मा का समकालीन कहा है। उन्होंने भास, संबंधु, हरिच एवं भवभूति आदि कवियों का उल्लेख भी किया है। इन सब लेखों पर से इनका समय 8 वीं शती ई. अनुमान किया जा सकता। इस काव्य में भी कोई परिच्छेद नहीं है। लगातार 1200 से कुछ ऊपर गाथाएँ हैं, जिनमें राजा यशोवर्मा के प्रताप और उनकी जययात्रा तथा गौड़देश के राजा के वध का वर्णन किया गया है।


title: प्राकृत साहित्य

text: प्राकृत काव्यरचना की परंपरा 18वीं शती तक बताई जाती है। इस शताब्दी के प्रसिद्ध प्राकृत कवि हैं रामपाणिवाद (ई. 1707 से 1775) जिनकी दो प्राकृत रचनाएँ सुप्रसिद्ध हैं। एक है कंसवहो (कंसवध) जिसके चार सर्गो में उद्धव के द्वारा कृष्ण और बलराम को धनुषयज्ञ के बहाने गोकुल से मथुरा ले जाने और उनके द्वारा कंस की मृत्यु का वर्णन भागवत की कथा के आधार किया गया है। शैली में कालिदास, भारवि तथा माघ की रचनाओं का प्रभाव स्पष्ट दिखाई देता है। रामपाणिवाद का दूसरा प्राकाव्य है उषानिरुद्धं, जिसमें प्रद्युम्न के पुत्र अनिरुद्ध का बाणाकी पुत्री उषा से विवाह का वर्णन चार सर्गो में किया गया है। यह कथानक भी भागवतादि पुराणों पर आश्रित है, किंतु कवि ने अपनी काव्यप्रतिभा से अच्छा सजाया है। सुदूरवर्ती केरल में 18वीं शती में शुद्ध प्राकृत की ये काव्यरचनाएँ इस बात का प्रमाण हैं कि प्राकृत के पठन-पाठन तथा काव्यसृजन का प्रवाह परिस्थिति के अनुसार तीव्र और मंद भले ही पड़ा हो, किंतु वह सर्वथा सूखा नहीं है।


title: प्राकृत साहित्य

text: इस प्रकार प्राकृत साहित्य अपने रूप एवं विषय की दृष्टि से बड़ा महत्वपूर्ण है तथा भारतीय संस्कृति के सर्वांग परिशीलन के लिये उसका स्थान अद्वितीय है। उसमें उन लोकभाषाओं का प्रतिनिधित्व किया जाता है जिन्होंने वैदिक काल एवं संभवत: उससे भी पूर्वकाल से लेकर देश के नाना भागों को गंगा यमुना आदि महानदियों के अनुमान प्लावित किया है और उसकी साहित्यभूमि को उर्वरा बनाया हैं। ई. पूर्व छठी शती से लेकर प्राय: वर्तमान तक प्राकृत भाषाओं में ग्रंथरचना होती चली आई है, यद्यपि शास्त्रीय दृष्टि से उन भाषाओं का विकास ई. सन् 1000 तक ही माना जाता है, क्योंकि उसके पश्चात् हिंदी, गुजराती, मराठी, बँगला, आदि आधुनिक भाषाओं का युग प्रारंभ होता है। मगध से लेकर दरद प्रदेश (पश्चिमोत्तर भारत) तथा हिमालय से लेकर सिंहल द्वीप तक की नानाविध लोकभाषाओं का स्वरूप प्राकृत में सुरक्षित है। इस साहित्य का बहु भाग यद्यपि जैनधर्म विषयक है, तथापि उसमें तत्कालीन लोकजीवन ऐसा प्रतिबिंबित है जैसा अन्यत्र दुर्लभ है। इसमें नानाकालीन एवं नानादेशीय ऐतिहासिक, राजनीतिक, आर्थिक, सामाजिक आदि महत्वपूर्ण झाँकियाँ दिखाई देती है जिनका भारतीय इतिहास में यथोचित मूल्यांकन करना अभी शेष है। भाषाओं के अतिरिक्त देश के धार्मिक, दार्शनिक व नैतिक विकास की परम्परा और उसकी गुत्थियों को स्पष्टता से समझने में इस साहित्य से बहुमूल्य सहायता मिल सकती है। यह महत्वपूर्ण साहित्य अभी तक पूर्णत: प्रकाशित नहीं हो सका है। जितना भाग प्रकाशित हुआ है उसका भी समालोचनात्मक रीति से संपादन बहुत कम हुआ है वैज्ञानिक तथा तुलनात्मक अध्ययन भी बहुत शेष है।


title: नाजायज़

text: नाजायज़ 1995 में बनी हिन्दी भाषा की फिल्म है। इसका निर्देशन महेश भट्ट ने किया है और नसीरुद्दीन शाह, अजय देवगन और जूही चावला मुख्य भूमिकाओं में है।


title: नाजायज़

text: इंस्पेक्टर जय (अजय देवगन) एक ईमानदार और निडर पुलिस वाला है जिसे राज सोलंकी (नसीरुद्दीन शाह) के आपराधिक साम्राज्य को खत्म करने का काम दिया जाता है। जय और उसकी सहयोगी इंस्पेक्टर संध्या (जूही चावला) जो उसकी प्रेमिका भी है, राज के साम्राज्य को धीरे धीरे कमजोर करते हैं।


title: नाजायज़

text: राज की खुद की समस्याएं हैं। वह नहीं चाहता कि उसका बेटा (दीपक तिजोरी) उसके जैसा अपराधी बन जाए। राज को उसके आदमी (गुलशन ग्रोवर) के असंतोष के बारे में भी पता है। वह कई आपराधिक गतिविधियों को शुरू करना चाहता है जो राज भी नहीं करेगा। राज कोई दबाव या क्रूरता लागू किए बिना जय को रोकने की कोशिश करता है। लेकिन वो उसकी माँ (रीमा लागू) से मिलता है और महसूस करता है कि जय उसका पुत्र है। अब राज खुद को एक असली तंग जगह में पाता है।


title: नाजायज़

text: जय की मां को जय को राज को रोकने की कोशिश करना पसंद नहीं है। कुछ समय बाद जय राज के साथ अपने रिश्ते के बारे में जानता है, लेकिन फिर भी अपना काम जारी रखता है। राज का बेटा और उसके आदमी यह रहस्य जाने बिना जय को व्यक्तिगत रूप से नीचे लाने की कोशिश करते हैं।


title: सलाद

text: व्यंजनों के व्यापक विविध प्रकार में से एक है सलाद जिसमें शामिल है वेजीटेबल सलाद; पास्ता सलाद, फलियाँ, अंडा/अण्डा, या अनाज सलाद; मिश्रित सलाद जिसमें माँस, अंडा, या सीफ़ूड होता है; और फ्रुट सलाद. उनमें ठंडे/ठण्डे और गर्म का मिश्रण शामिल होता है और अक्सर कच्ची सब्जियाँ या फल को शामिल किया जाता है।


title: सलाद

text: हरे सलाद में सॉस या ड्रेसिंग के साथ काहु पत्ता और पत्तेदार सब्जियाँ शामिल होतीं हैं। अन्य सलाद पास्ता, नुडल्स, या जिलेटिन पर आधारित होतीं हैं। अधिकांश सलाद को परंपरागत/परम्परागत रूप से ठंडा/ठण्डा परोसा जाता है, हालांकि, दक्षिण जर्मन आलू सलाद जैसे सलादों को गर्मागर्म परोसा जाता है।


title: सलाद

text: काहु पत्ते के सहित ग्रीन सलाद को समान्यतः ड्रेसिंग के साथ परोसा जाता है, साथ ही साथ विभिन्न सज्जा के रूपों में जैसे कि बादाम या शोरवे के साथ खायी जाने वाली तली हुई रोटी के साथ और कभी-कभी मांस, मछली, पास्ता, पनीर, अंडें या साबुत अनाज के मिश्रण के साथ दिया जाता है।


title: सलाद

text: अंग्रेजी शब्द सलाद की व्युत्पत्ति समान अर्थ वाले फ्रेंच शब्द "सलाडे" से हुई है, जिसे लैटिन के "सलाटे" (नमकीन) से, "सल" (नमक) से लिया गया है। (नमक से संबंधित/सम्बन्धित अन्य शब्दों में सॉस, साल्सा, सॉसेज और सालारी शामिल हैं). अंग्रेजी में यह शब्द सबसे पहले "सलाद" या "सैलट" के रूप में 14वीं सदी में प्रकट हुआ था।


title: सलाद

text: सलाद के साथ नमक इसलिए जुड़ा हुआ है क्योंकि सब्जियों को रोमन काल के दौरान नमकीन या नमकीन तेल और सिरका ड्रेसिंग के साथ छौंका जाता था।


title: सलाद

text: "सलाद डेज" शब्दावली, जिसका अर्थ "युवा अनुभवहीनता का समय" ("हरित" की धारणा पर) का सबसे पहले 1606 में शेक्सपियर द्वारा उल्लेख किया गया था, जबकि सलाद बार का उपयोग सबसे पहले 1976 में अमेरिकी अंग्रेजी में प्रकाशित हुआ।


title: सलाद

text: भोजन इतिहासकारों का कहना है कि दो हजार साल पहले रोमन, मिश्रित साग और ड्रेसिंग खाया करते थे और बेबीलोनियन को तेल और सिरका के साथ खाद्य प्रयोग के लिए जाना जाता था। 1699 में अपनी पुस्तक "एसेटेरिया: ए डिस्कोर्स ऑन सैलेट्स" में जॉन एवलिन ने अल्प सफलता के साथ अपने ब्रिटेन के साथियों को ताजा सलाद खाने के लिए प्रोत्साहित करने का प्रयास किया था। शाही परिवार ने सलाद का भरपूर आनंद उठाया: मैरी, स्कॉट्स की रानी, सलाद के ऊपर उबली हुई सेलरी जड़ खाती थीं जो सेलेरी मलाईदार सरसों ड्रेसिंग, ट्रफेल्स, आतरीलाल और कठोर उबले हुए अंडे से ढका होता था।


title: सलाद

text: 19वीं शताब्दी में संयुक्त राज्य ने सलाद को लोकप्रिय बनाया और 20वीं शताब्दी के दूसरे भाग में इसे विश्व के अन्य क्षेत्रों में अपनाया गया। यूरोप और अमेरिका से लेकर चीन, जापान और ऑस्ट्रेलिया में व्यवसायिक तौर सुपरमार्केट में उन लोगों के लिए बेचा जाता है जिन्हें घर में सलाद बनाने का समय नहीं मिलता, रेस्तरां में बेचा जाता है (रेस्तरां में अक्सर सलाद बनाने की सामग्री के साथ एक सलाद-बार होता है, जिसका प्रयोग ग्राहक अपना सलाद बनाने में करते हैं) और फास्ट-फूड श्रृंखला में जो स्वास्थ्यवर्धक खाद्य में विशेषज्ञता वाले होते हैं। अमेरिकी बाजार में, मैकडॉनल्ड्स और केएफसी (KFC) जैसे फास्ट फूड चेन जो आम तौर पर "जंक फूड" बेचते हैं जैसे, हैम्बर्गर, फ्राइज़, फ्राइड चिकेन अब पैक किया हुआ सलाद बेचते हैं ताकि स्वास्थ्य के प्रति जागरूक लोगों को लुभा सकें.


title: सलाद

text: "ग्रीन सलाद" या "गार्डेन सलाद" अक्सर पत्तेदार सब्जियों से बनाया जाता है जैसे काहु, पालक, या रॉकेट (अरुगुला). उनमें कैलोरी की मात्रा कम होने के कारण, हरा सलाद एक आम आहार भोजन हैं। इस सलाद में जो पत्ते होते हैं उन्हें खाने युक्त टुकड़ों में काटा या तोड़ा जाता है और उन्हें मिला दिया जाता है (जिसे "टोस्ड सलाद" कहा जाता है), या उन्हें एक पूर्व निर्धारित व्यवस्था में रखा जा सकता है।


title: सलाद

text: साग के अलावा अन्य सब्जियों का इस्तेमाल इस प्रकार के सलाद में किया जा सकता है। इस सलाद में आमतौर पर खीरा, मिर्च, टमाटर, मशरूम, प्याज, हरा प्याज, लाल प्याज, रूचिरा, गाजर, अजवाइन और मूली को शामिल किया जाता है। जैतून, कठोर उबले अंडे/अण्डा, आटिचोक हार्ट, ताड़ हृदय, भुनी हुई लाल मिर्च, हरी फली, शोरवे के साथ खायी जाने वाली तली हुई रोटी, पनीर, मांस, (जैसे बेकन),चिकन), या सीफूड (जैसे ट्यूना, झींगा), को भी कभी-कभी सलाद की अन्य सामग्रियों में शामिल किया जाता है।


title: सलाद

text: "बाउंड" (बाउण्ड) सलाद को बनाया (व्यवस्थित) या टोस्ड (एक कटोरी में मोटे ड्रेसिंग के साथ मिलाया जाता है) किया जा सकता है। उसके बाद उन्हें मेयोनेज़ जैसे मोटे सॉस के साथ मिश्रित किया जाता है। बाउंड/बाउण्ड सलाद का एक हिस्सा अपने आकार को प्राप्त करता है जब उन्हें थाली में आइसक्रीम के एक स्कूप के साथ रखा जाता है। बाउंड/बाउण्ड सलाद के उदाहरणों में ट्यूना सलाद, पास्ता सलाद, चिकन सलाद, अंडा सलाद और आलू सलाद शामिल हैं।


title: सलाद

text: अक्सर बाउंड/बाउण्ड सलाद का इस्तेमाल सैंडविच/सैण्डविच में किया जाता है। ये पिकनिक और बारबेक्यू में भी लोकप्रिय होते हैं, क्योंकि उन्हें पहले से बनाकर प्रशीतन में रखा जा सकता है।


title: सलाद

text: एन्ट्रे/एंट्रे/एण्ट्रे सलाद या "डिनर सलाद" में ग्रील्ड या तले हुए चिकन के टुकड़े, समुद्री भोजन जैसे ग्रील्ड या तली हुई झींगा या मछली स्टेक जैसे टूना, माही-माही, या सल्मोन शामिल हो सकते हैं। स्लाइस स्टेक, जैसे पुट्ठे का मांस या स्कर्ट को सलाद पर रखा जा सकता है। सीज़र सलाद, शेफ सलाद, कोब सलाद, ग्रीक सलाद और मिशिगन सलाद सलाद डिनर सलाद के प्रकार हैं।


title: सलाद

text: फ्रुट सलाद को फलों से बनाया जाता है, जिसमें फलों का मिश्रण शामिल होता है जिसे ताजा बनाया जा सकता है या डिब्बाबंद फलों से बनाया जाता है।


title: सलाद

text: डेजर्ट सलाद में शायद ही कभी पत्तेदार साग को शामिल किया जाता है और वे अक्सर मिठे होते हैं। इस प्रकार के आम सलाद में जिलेटीन और कोसा क्रीम (अधिकतर जेल-ओ और / ठंडे व्हीप ब्रांड/ब्राण्ड उत्पाद) के साथ बनाया जाता है: उदाहरण स्वरूप, जेलो सलाद, पिस्ताचियो सलाद और एम्ब्रोसिया. डेजर्ट सलाद के अन्य रूपों में स्निकर्स सलाद, ग्लोरीफाइड राइस और कूकी सलाद शामिल हैं जो कि मिडवेस्टर्न यूनाईटेड स्टेट्स और मिनेसोटा के कुछ हिस्सों में लोकप्रिय हैं।


title: सलाद

text: सलाद के लिए जिस सॉस का इस्तेमाल किया जाता है उसे अक्सर "ड्रेसिंग्स" कहा जाता है। सलाद ड्रेसिंग की अवधारणा विभिन्न संस्कृतियों में भिन्न होती है।


title: सलाद

text: विनाईग्रेटे सलाद तेल और सिरका) का एक मिश्रण (पायस) है, अक्सर जड़ी बूटी, मसाला, नमक, काली मिर्च, चीनी और अन्य सामग्रियों से मसालेदार बनाया जाता है। सलाद ड्रेसिंग के रूप में इसका अक्सर प्रयोग किया जाता है।


title: सलाद

text: उत्तरी अमेरिका में आमतौर पर इस्तेमाल किए जाने वाले कई सलाद ड्रेसिंग हैं। दक्षिणी यूरोप में पारंपरिक ड्रेसिंग विनाईग्रेटे है जबकि पूर्वी यूरोपीय देशों और रूस में मेयोनेज़ प्रमुख हैं। डेनमार्क में ड्रेसिंग अक्सर क्रीम फ्रेश पर आधारित होते हैं।


title: सलाद

text: मिर्च, कटे हुए गाजर, चौकोर टुकड़े में कटे अजवाइन, चंसुर, कटे हुए खीरा, अजमोद, कटे हुए मशरूम, कटे हुए लाल प्याज, मूली, सूरजमुखी के बीज (खोलीदार), वास्तविक या कृत्रिम केकड़ा मांस (सुरिमी) और विलायती टमाटर आदि लोकप्रिय सलाद सज्जा (गार्निशेस) हैं। विभिन्न पनीर, जामुन, बीज और अन्य सामग्री को भी ग्रीन सलाद में जोड़ा जा सकता है। नीले पनीर, पर्मेसन पनीर, फेटा पनीर सहित घनाकार कड़ें, टुकड़े, या कद्दूकस के रूप में पनीर का अक्सर इस्तेमाल किया जाता है। खाद्य फूल, लाल मूली, गाजर, विभिन्न प्रकार की मिर्च और अन्य रंगीन सामग्री के उपयोग से विभिन्न रंग प्रदान किया जाता है।


title: सलाद

text: एसडीई वारबर्ग, इसराइल के मोशव (सेटलमेंट) ने सबसे बड़ा लेटुस सलाद के लिए गिनीज वर्ल्ड रिकॉर्ड कायम किया, जिसका वजन 10,260 किलो था। यह कार्यक्रम 10 नवम्बर 2007 को आयोजित हुआ था, जो कि मोशव की स्थापना की 70वीं वर्षगांठ समारोह का एक हिस्सा था। प्रतिभागियों और दर्शकों को 10 निस (NIS) पर एक कटोरा सलाद बेचा गया, जिससे शारीरिक और संज्ञानात्मक विकलांग से पीड़ित युवा वयस्कों के लिए एक पुनर्वास गांव अलेह नेगव के लिए 100,000 निस ($25,000 से भी अधिक) का लाभ दिया गया। मेजर जनरल (Res.) डोरोन अल्मोग, जो कि अलेह नेगव के अध्यक्ष थे, वे वहां दान स्वीकार करने के लिए उपस्थित थे और उन्होंने उन निवासियों की सराहना की, जिन्होंने काहु की उपज की और मोशव में सलाद का निर्माण किया। सलाद को बनाने के लिए स्वयंसेवकों को एक दिन का समय लगा और अधिकांश निवासी, मोशव के वास्तविक संस्थापकों के कई निवासियों से लेकर युवा बच्चों ने इसमें भाग लिया।


title: पूर्वोत्तर सीमान्त रेलवे

text: पूर्वोत्तर सीमा रेलवे या पूर्वोत्तर सीमांत रेलवे (Northeast Frontier Railway), भारतीय रेल की एक इकाई है और रेलवे बोर्ड, मत्रांलय के अधीन कार्यरत 16 जोनल रेल में से एक है। इसे लघुरूप में एनएफआर कहा जाता है।


title: पूर्वोत्तर सीमान्त रेलवे

text: इसकी स्थापना 1958 में हुई थी। इसका मुख्यालय गुवाहाटी के मालिगांव में स्थित है। जैसा कि नाम है “पूर्वोत्तर सीमा रेल” भारत के पूर्वोत्तर क्षेत्र में स्थित सभी राज्य बिहार, पश्चिम बंगाल, असम, नगालैंड, अरुणाचल प्रदेश, मिजोरम, त्रिपुरा, मणिपुर तथा मेघालय को स्पर्श करता है।


title: पूर्वोत्तर सीमान्त रेलवे

text: पू॰ सी॰ रेल भारत की सेवा में समर्पित है और इस क्षेत्र की विशेष आवश्यकताओं को पूरा करने की सच्ची आश ने इस रेल के निष्पादन को सुधारने में काफी मदद की है। बंगलादेश के साथ अंर्तबदल सुविधा तथा नेपाल और भूटान के लिए रेल शीर्ष के रूप में कार्य करने के अलावा पू॰ सी॰ रेल कुल 10 राज्यों की सेवा करती है।


title: पूर्वोत्तर सीमान्त रेलवे

text: सन 1881 में रेल ने पहली बार असम में प्रवेश किया जब 'असम रेलवे एवं ट्रैडिंग कम्पनी' ने चाय एवं कोयला ले जाने के उद्देश्य से मारघेरिटा में डिब्रूगढ़ से माकुम कोयला खान तक 65 कि: मी: लम्बा मीटर लाइन का निर्माण शुरू किया। इस क्षेत्र के रेल के लिए सन 1881 एक अन्य घटना के लिए भी एक ऐतिहासिक वर्ष रहा और वह है दार्जिलिंग – हिमालय रेल के किबंदति स्वरूप टॉय ट्रैन का चालू होना।


title: पूर्वोत्तर सीमान्त रेलवे

text: भारत के विभाजन के साथ ही राजनीतिक सीमा के अनुसार बंगाल-असम रेल को पुनः विभाजित करना पड़ा। इसके फलस्वरुप अगस्त 1947 को पांडू में मुख्यालय के साथ 'असम रेल' की स्थापना की गई। सर्व भारतीय रेल मार्ग स्थापित करने के लिए 26 जनबरी 1948 में किशनगंज से फकीरग्राम तक 142 मील लंबी असम रेल लिंक परियोजना का निर्माण युद्व स्तर पर शुरू किया गया और रिकार्ड समय के अंदर पूरा कर दिसम्बर 1949 में यातायात के लिए खोल दी गई। पहली यात्री गाड़ी 26 जनबरी 1950 से चलाई गई।


title: पूर्वोत्तर सीमान्त रेलवे

text: भारतीय रेल के पुनवर्गीकरन के साथ ही 14 अप्रैल 1952 को संपूर्ण असम रेल प्रणाली को गोरखपुर में मुख्यालय सहित पूर्वोत्तर रेल के साथ शामिल कर दिया गया। पूर्वोत्तर के विकास को गति देने के लिए विभाजित पूर्वोत्तर रेल से काट कर 15 जनवरी 1958 को मालीगांव में मुख्यालय के साथ 'पूर्वोत्तर सीमा रेल' बनाई गई।


title: पूर्वोत्तर सीमान्त रेलवे

text: पू॰ सी॰ रेल महाप्रबंधक के प्रशासनिक नियंत्रण में है जो विभागाध्यक्षों की सहायता से रेलवे बोर्ड को रिपोर्ट करते हैं। यह पांच मंडलों में विभाजीत है -


title: संयम

text: संयम मुक्त भोग और पूर्ण त्याग के मध्य आत्मनियंत्रण की स्थिति है। व्यवहारिक जीवन और आध्यात्मिक साधनाओं में सफलता के लिए इसे अनिवार्य माना गया है। आध्यात्मिक दृष्टि से संयम आत्मा का गुण है। इसे आत्मा का सहज स्वभाव माना गया है। संयम शून्य अबाध भोग से इन्द्रिय की तृप्ति संभव नहीं है। संयम मुक्त इंद्रिय व्यक्ति एवं समाज को पतन की ओर अग्रसर करती है।


title: संयम

text: संयम और दमन में अन्तर है। संयम में नियंत्रण है। दमन का अर्थ दबाना है। बहुत सी साधनाओं में साधक द्वारा अपनी वृत्तियों को दबाने के बजाय नियंत्रित करने को कहा जाता है।


title: कलीसिया

text: कलीसिया (लातिनी:Ecclesia, "एक्क्लेसिया") अथवा चर्च का अर्थ ईसाई धर्म के अन्तर्गत आने वाले किसी भी धार्मिक संगठन या साम्प्रदाय को कहा जाता है। कलीसिया, का शाब्दिक अर्थ है लोगों का समूह या सभा। कलीसिया कुछ विशेष ईसाइ विश्वासियों का संगठन या समूह, को कहते हैं, जिन्हें ईसाई मान्यता के अनुसार, एकमात्र परमेश्वर में विस्वास हो तथा उनके पुत्र ईसा मसीह पर विश्वास हो। विश्वासियों के इस समुदाय के सदस्य इस तरह देश-काल से परे एक सार्वभौमिक कलीसिया के भाग होते हैं। यह सार्वभौमिक कलीसिया एक वैश्विक समुदाय के समान है जिसमें हर विश्वासी एक अंग का कार्य करता है।


title: कलीसिया

text: यह यूनानी बाइबिल के 'एक्लेसिया' शब्द का विकृत रूप है; बाइबिल में इसका अर्थ है - किसी स्थानविशेष अथवा विश्व भर के ईसाइयों का समुदाय। बाद में यह शब्द गिरजाघर के लिये भी प्रयुक्त होने लगा। यहाँ पर संस्था के अर्थ में चर्च पर विचार किया जायगा।


title: कलीसिया

text: हालाँकि भारत में, आजकल, ""चर्च"" नाम प्रचलित है, जिसे लोग सामान्यतः एक धार्मिक भवन समझते हैं, मगर ऐसा नहीं है, वास्तविक रूप में, चर्च, उस विशेष ईसाई समुदाय को अथवा उस लोगों के समूह को कहते हैं, इसके लिए सटीक हिंदी शब्दावली "कलीसिया" है। अंग्रेजी में, कलिसिया और गिरजाघर, दोनों को "चर्च" ही कहा जाता है। कलीसिया और गिरजाघर में अंतर समझने के लिए आप किसी देश के सांसद और संसद भवन का उदाहरण ले सकते हैं: "संसद", कुछ निर्वाचित सांसदों के समूह को कहा जाता है, जबकि संसद भवन, एक इमारत है, जिसमें संसद की बैठकें आयोजित होती हैं। उसी तरह से कलीसिया, लोगों के समूह को कहा जाता है, जबकि गिरजाघर एक भवन है, जिसमें धार्मिक गतिविधियाँ होती हैं। अंग्रेजी में, कलीसिया और गिरजाघर, दोनों को "चर्च" ही कहा जाता है, हालाँकि, अधिकांश बार जब ""चर्च"" शब्द का उल्लेख होता है, तो संकेत, भवन पर नहीं, बल्कि कलीसिया पर होता है। उदाहरण के लिए, ""कैथोलिक चर्च"" का मतलब किसी कैथोलिक गिरजाघर से नहीं, कैथोलिक कलीसिया से है।


title: कलीसिया

text: इस बात से सहमत हैं कि ईसा ने केवल एक ही कलीसिया की स्थापना की थी, किंतु अनेक कारणों से ईसाइयों की एकता अक्षुण्ण नहीं रह सकी। फलस्वरूप आजकल ईसाई धर्म के बहुत से कलीसिया अथवा संगठन वर्तमान हैं जो एक दूसरे से पूर्णतया स्वतंत्र हैं। उनका वर्गीकरण इस प्रकार किया जा सकता है :


title: कलीसिया

text: इसका संगठन सबसे सुदृढ़ है एवं विश्व भर के अधिकांश ईसाई इसके सदस्य हैं। रोमन कैथोलिक रोम के पोप को सर्वोच्च धर्मगुरु मानते हैं। ये स्वयं ही एक चर्च है।


title: कलीसिया

text: पूर्व यूरोप के प्राय: सभी ईसाई जो शताब्दियों पहले रोम से अलग हो गए हैं, अधिकांश आर्थोदोक्स (Orthodox) कहलाते हैं। ऑर्थोडॉक्स रोम के पोप को नहीं मानते, पर अपने-अपने राष्ट्रीय धर्मसंघ के पैट्रिआर्क को मानते हैं और परम्परावादी होते हैं। हर राष्ट्र का सामान्यतः अपना अलग ही चर्च होता है।


title: कलीसिया

text: यह 16वीं शताब्दी में प्रारंभ हुआ था। प्रोटेस्टेंट किसी पोप को नहीं मानते और इसके बजाय बाइबिल में पूरी श्रद्धा रखते हैं। इस साम्प्रदाय में कई चर्च आते हैं।


title: कलीसिया

text: यद्यपि प्रारंभ ही से ऐंग्लिकन चर्च पर प्रोटेस्टैंट धर्म का प्रभाव पड़ा, फिर भी अधिकांश ऐंग्लिकन ईसाई अपने को प्रोटेस्टैंट नहीं मानते।


title: मानव विकास (आर्थिक)

text: यहाँ विकल्प से आशय उन विकल्पों से जो लोगों को लम्बा और स्वस्थ जीवन जीने में सहायक होता है, उन्हें शीक्षित होने में सहायक होता है, जो लोगों को अच्छा जीविका स्तर प्रदान करते हैं, और जो लोगों को राजनैतिक स्वतन्त्रता, मानवाधिकार की गारन्टी तथा आत्म-सम्मान के लिए आवश्यक अन्य चीजें प्रदान कराते हैं।


title: मानव विकास (आर्थिक)

text: मानव विकास के वास्तविक मापन के लिए संयुक्त राष्ट्र, असमता समायोजित मानव विकास सूचकांक (inequality adjusted Human Development Index) का उपयोग करता है। यह सूचकांक एक वैकल्पिक सूचकांक है जो केवल आर्थिक वृद्धि पर केन्द्रित नहीं है बल्कि सामाजिक न्याय पर अधिक केन्द्रित है।


title: गल्फ़ स्ट्रीम

text: गल्फ़ स्ट्रीम उत्तरी अटलांटिक महासागर में एक प्रमुख गर्म पानी का महासागर है। ये धाराएँ मेक्सिको की खाड़ी में 20 डिग्री उत्तरी अक्षांश के पास उत्पन्न होती हैं और पश्चिमी यूरोप के पश्चिमी तट पर उत्तर-पूर्व से 70 डिग्री उत्तरी अक्षांश तक बहती हैं।


title: क्वार्क

text: क्वार्क ( or ) एक प्राथमिक कण है तथा यह पदार्थ का मूल घटक है। क्वार्क एकजुट होकर सम्मिश्र कण हेड्रॉन बनाते है, परमाणु नाभिक के मुख्य अवयव प्रोटॉन व न्यूट्रॉन इनमें से सर्वाधिक स्थिर हैं। नैसर्गिक घटना रंग बंधन के कारण, क्वार्क ना कभी सीधे प्रेक्षित हुआ या एकांत में पाया गया; वे केवल हेड्रॉनों के भीतर पाये जा सकते है, जैसे कि बेरिऑनों (उदाहरणार्थ: प्रोटान और न्यूट्रान) और मेसॉनों के रूप में।


title: क्वार्क

text: क्वार्क के अनेक आंतरिक गुण है, जिनमे विद्युत आवेश, द्रव्यमान, रंग आवेश और स्पिन सम्मिलित है। कण भौतिकी के मानक मॉडल में क्वार्क एकमात्र प्राथमिक कण है जो सभी चार मूलभूत अंतःक्रिया या मौलिक बलों (विद्युत चुंबकत्व, गुरुत्वाकर्षण, प्रबल अंतःक्रिया और दुर्बल अंतःक्रिया) को महसूस करता है, साथ ही यह मात्र ज्ञात कण है जिसका विद्युत आवेश प्राथमिक आवेश का पूर्णांक गुणनफल नहीं है।


title: क्वार्क

text: क्वार्क के छह प्रकार है, जो जाने जाते है "फ्लेवर" से: अप, डाउन, स्ट्रेन्ज, चार्म, टॉप और बॉटम। अप व डाउन क्वार्क के द्रव्यमान सभी क्वार्को में सबसे कम है। अपेक्षाकृत भारी क्वार्क कणिका क्षय की प्रक्रिया के माध्यम से तीव्रता से अप व डाउन क्वार्क में बदल जाते हैं। कणिका क्षय, एक उच्च द्रव्य अवस्था का एक निम्न द्रव्य अवस्था में परिवर्तन है। इस वजह से, अप व डाउन क्वार्क आम तौर पर स्थिर होते है और ब्रह्मांड में सबसे आम हैं, वहीं स्ट्रेन्ज, चार्म, बॉटम और टॉप क्वार्क केवल उच्च ऊर्जा टक्करों में उत्पन्न किए जा सकते है। हर क्वार्क फ्लेवर के प्रतिकण होते है जिनके परिमाण तो क्वार्क के बराबर होते है परंतु चिन्ह विपरीत रखते है तथा यह "एंटीक्वार्क" के रूप में जाने जाते है।


title: क्वार्क

text: क्वार्क मॉडल स्वतंत्र रूप से भौतिकविदों मरे गेल-मन और जॉर्ज वाइग द्वारा 1964 में प्रस्तावित किया गया था। क्वार्क हेड्रॉनों के अंग के रूप में पेश किए गए थे। 1968 में स्टैनफोर्ड रैखिक त्वरक केंद्र पर प्रयोग होने तक उनके भौतिक अस्तित्व के बहुत कम प्रमाण थे।त्वरक प्रयोगों ने सभी छह फ्लेवरों के लिए प्रमाण प्रदान किए। टॉप क्वार्क सबसे अंत में फर्मीलैब पर 1995 में खोजा गया।


title: क्वार्क

text: क्वार्क मूलभूत कण में से एक है, जिससे पदार्थ बनता है। प्रोटॉन व न्यूट्रॉन इन्ही मूलभूत कणो से बने होते है। क्वार्क को उनके फ्लेवर से जाना जाता है और यह छ्: प्रकार के होते हैं:-अप क्वार्क, चार्म क्वार्क, टाप क्वार्क, डाउन क्वार्क, स्ट्रेन्ज क्वार्क और बाटम क्वार्क। इनके प्रतिक चिन्ह क्रमश: u, c, t, d, s और b है। पहले तीन प्रकार के क्वार्क अप-टाइप क्वार्क तथा शेष डाउन-टाइप क्वार्क कहलाते हैं। अप और डाउन क्वार्क का द्रव्यमान सभी क्वार्को में सबसे कम होता है। भारी द्रव्यमान वाले क्वार्क, द्रव्यमान के क्षय के कारण तेजी से अप व डाउन क्वार्क में परिवर्तित होते हैं, क्योंकि अप व डाउन क्वार्क साधारणतया स्थायी होते हैं और ब्रह्मान्ड में सबसे अधिक पाये जाते हैं। क्वार्क का प्रतिकण {anti partical} एन्टी-क्वार्क कहलाता है, प्रत्येक प्रकार के क्वार्क के प्रतिकण होते है, जो क्रमश: एन्टी-अप क्वार्क---- एन्टी-बाटम क्वार्क कहलाते है।


title: क्वार्क

text: क्वार्क अकेले नहीं पाये जाते, वरन हमेंशा समूह में पाये जाते है। क्वार्क से मिलकर बनने वाले अवयव हेड्रॉन {hadrons} कहलाते है। तीन क्वार्क के संयोंजन से बेर्यॉन {baryons}, तीन एन्टी-क्वार्क के संयोजन से एन्टी-बेर्यॉन तथा एक क्वार्क एवं एक एन्टी-क्वार्क के संयोजन से मेसॉन बनते है। दो अप क्वार्क एवं एक डाउन क्वार्क के संयोजन से प्रोटॉन तथा एक अप क्वार्क एवं दो डाउन क्वार्क के संयोजन से न्यूट्रॉन बनते है। बेर्यान, मेसान, प्रोटान, न्यूट्रान, न्यूक्लिआन {एक प्रोटान + एक न्यूट्रॉन} और परमाणु नभिक, यह सभी हेड्रॉन कहलाते है क्योंकि सभी क्वार्क से मिलकर बने होते है। क्वार्क का सांख्यिकीय व्यवहार फर्मिऑन होता है।


title: क्वार्क

text: क्वार्क में कई प्रकार के गुण होते है, जैसे विद्युत आवेश, रंग आवेश (color charge), भ्रमि या प्रचक्रण {spin} और द्रव्यमान। प्रतिकण में भी यह सभी गुण पाये जाते है, परंतु विपरीत होते है।


title: क्वार्क

text: अप-टाइप क्वार्क का विद्युत आवेश +२/३ और डाउन-टाइप क्वार्क का -१/३ होता है। इनके प्रतिकण (anti partical) का आवेश विपरीत क्रमश: -२/३ और +१/३ होता है। क्वार्क के संयोजन से बनने वाले कणो का विद्युत आवेश, उसमें पाये जाने वाले क्वार्को के कुल विद्युत आवेशो के योग के बराबर होता है। जैसे:- प्रोटान का विद्युत आवेश, दो अप-क्वार्क और एक डाउन-क्वार्क् के विद्युत आवेशो के कुल योग के बराबर अर्थात १ होता है। इसी तरह न्युट्रान का विद्युत आवेश शून्य होता है।


title: क्वार्क

text: कण भौतिकी की चार मूलभूत अंतःक्रिया ओं में से एक, केवल दुर्बल अंतःक्रिया के माध्यम से एक फ्लेवर का क्वार्क किसी अन्य फ्लेवर के क्वार्क में तब्दील हो सकता है। एक W बोसॉन को अवशोषित या उत्सर्जित करके किसी भी अप-प्रकार क्वार्क (अप, चार्म और टॉप क्वार्क) को किसी भी डाउन-प्रकार क्वार्क (डाउन, स्ट्रेंज और बॉटम क्वार्क) में परिवर्तित कर सकते हैं तथा इसी तरह ठीक इसके विपरीत। यह फ्लेवर परिवर्तन तंत्र बीटा क्षय की रेडियोधर्मी प्रक्रिया का कारण बनता है, जिसमें एक न्यूट्रॉन () का एक प्रोटॉन (), एक इलेक्ट्रॉन (e⁻) और एक इलेक्ट्रॉन एंटीन्युट्रीनो () में "विभाजन" हो जाता है (चित्र देखें)। यह तब होता है जब किसी न्यूट्रॉन (UDD) में कोई एक डाउन क्वार्क का आभासी W⁻ बोसॉन उत्सर्जक द्वारा अप क्वार्क में क्षय हो जाता है और न्यूट्रॉन को एक प्रोटॉन (uud) में बदल देता है। W⁻ बोसॉन फिर एक इलेक्ट्रॉन और एक इलेक्ट्रॉन एंटीन्युट्रीनो में टूट जाता है।


title: क्वार्क

text: क्वांटम क्रोमोडायनामिक्स (QCD) के अनुसार, क्वार्क जन्मजात रंग आवेश नामक गुणधर्म रखते है। तीन तरह के रंग आवेश होते है- हरा, लाल, और नीला। इसी तरह तीन प्रति रंग आवेश होते है-मेजेन्टा, स्यान और पीला। हर क्वार्क एक रंग वहन करते है, जबकि प्रत्येक एंटीक्वार्क प्रति रंग वहन करते है। रंग आवेश केवल क्वार्क और ग्लुऑन में होते है। ध्यान रहे, रंग आवेश का दृश्य प्रकाश के रंग वर्णक्रम से कोई संबंध नहीं है।


title: क्वार्क

text: तीन रंगों के भिन्न-भिन्न संयोजनों के साथ क्वार्कों के आवेशों के मध्य आकर्षण और प्रतिकर्षण की प्रणाली प्रबल अंतःक्रिया कहलाती है, जिसकी मध्यस्थता ग्लुऑन नामक बल वाहक कण द्वारा होती है; इसकी नीचे में विस्तार से चर्चा हुई है। वह सिद्धांत जो प्रबल अंतःक्रियाओं को बताता है क्वांटम क्रोमोडायनामिक्स (QCD) कहलाता है। A quark, which will have a single color value, can form a bound system with an antiquark carrying the corresponding anticolor. The result of two attracting quarks will be color neutrality: a quark with color charge "ξ" plus an antiquark with color charge −"ξ" will result in a color charge of 0 (or "white" color) and the formation of a meson. This is analogous to the additive color model in basic optics. Similarly, the combination of three quarks, each with different color charges, or three antiquarks, each with anticolor charges, will result in the same "white" color charge and the formation of a baryon or antibaryon.


title: गिनी

text: गिनी, आधिकारिक तौर पर गिनी गणराज्य, पश्चिम अफ़्रीका में स्थित एक देश है, जिसे पूर्व में फ्रेंच गिनी के नाम से जाना जाता था। अर्द्ध चंद्राकार आकार का यह देश पूर्व से दक्षिण की ओर फैला हुआ है, जहां इसकी पश्चिमी सीमा अंध महासागर से मिलती है। अंध महासागर के अलावा गिनी-बिसाऊ भी देश के पश्चिम में स्थित है। अंदरूनी हिस्सों में उत्तरी सीमा पर सेनेगल और उत्तर और उत्तर-पूर्व में माली स्थित है। दक्षिण पूर्व की ओर कोट द' आईवोर है, दक्षिण में लाइबेरिया और दक्षिण पश्चिम में सियेरा लियोन स्थित हैं। देश के मध्य से बहने वाली नाइजर नदी पानी के साथ-साथ जल परिवहन की सुविधा मुहैय्या कराती है।


title: गिनी

text: कोनाक्री देश का सबसे बड़ा शहर और राजधानी होने के साथ-साथ राष्ट्रीय सरकार का मुख्यालय भी है। देश को कभी-कभी पड़ोसी देश गिनी-बिसाउ से अलग बताने के लिए गिनी-कोनाक्री भी कहा जाता है। गिनी में चौबीस जातीय समूहों का वास है, जिनमें से तीन सबसे बड़े और सबसे प्रभावी समूह फुला, मंदिनका और सुसु हैं।


title: सागर नितल प्रसरण

text: सागर नितल प्रसरण एक भूवैज्ञानिक संकल्पना है जिसमें यह अभिकल्पित किया गया है कि स्थलमण्डल समुद्री कटकों के सहारे प्लेटों में टूट कर इस कटकीय अक्ष के सहारे सरकता है और इसके टुकड़े एक दूसरे से दूर हटते हैं तथा यहाँ नीचे से मैग्मा ऊपर आकार नए स्थलमण्डल (प्लेट) का निर्माण करता है।


title: सागर नितल प्रसरण

text: मध्य महासागरीय कटक के साथ-साथ ज्वालामुखी उद्गार सामान्य किया है जिससे अत्यधिक मात्रा में लावा बाहर निकलता है और भूपर्पटी का निर्माण होता है


title: सागर नितल प्रसरण

text: महासागरीय कटक के मध्य भाग के दोनों तरफ समान दूरी पर पाई जाने वाली चट्टानों के निर्माण का समय संरचना संगठन एवं चुंबकीय गुणों में समानता पाई जाती है


title: सागर नितल प्रसरण

text: गहरी खाई में भूकंप के उद्गम अधिक गहराई पर जबकि मध्य महासागरीय कटक के क्षेत्र में भूकंप कम गहराई पर उत्पन्न होते हैं


title: कलर्स (टीवी चैनल)

text: कलर्स टीवी एक भारतीय सामान्य मनोरंजन प्रसारण नेटवर्क है जिसका स्वामित्व वायाकॉम 18 के पास है।नेटवर्क की प्रोग्रामिंग में पारिवारिक नाटक , हास्य, युवा-उन्मुख रियलिटी शो, अपराध पर शो और टेलीविजन फिल्में शामिल हैं।


title: कलर्स (टीवी चैनल)

text: एक साल से भी कम समय में, बालिका वधु , उतरन , बिग बॉस , , ससुराल सिमर का , उड़ान , नागिन जैसी श्रृंखलाओं ने चैनल को साप्ताहिक सकल रेटिंग अंक (जीआरपी) में दशक पुराने मार्केट-लीडर स्टारप्लस को पास करने में मदद की।


title: कलर्स (टीवी चैनल)

text: कलर्स एचडी को 24 अक्टूबर 2011 को भारत और नेपाल के विभिन्न एमएसओ और डीटीएच ऑपरेटरों द्वारा जोड़ा गया था, जिसमें डिश होम (नेपाल), एशियानेट डिजिटल टीवी ,डिश टीवी, एयरटेल डिजिटल टीवी, वीडियोकॉन डी2एच और टाटा प्ले शामिल हैं।हैथवे डिजिटल केबल कलर्स एचडी भी प्रदान करता है।


title: कलर्स (टीवी चैनल)

text: 21 जनवरी 2010 को, संयुक्त राज्य अमेरिका , कनाडा और मैक्सिको में डिश नेटवर्क पर कलर्स उपलब्ध हो गए , जहां इसे आपका कलर्स (योर कलर्स) कहा जाता है, जो हर शो पर अंग्रेजी उपशीर्षक देता है औरकलर्स अब बंद कलर्स टीवी के साथ भ्रम से बचने के लिए।अमिताभ बच्चन ने यूके और यूएसए लॉन्च के लिए ब्रांड एंबेसडर के रूप में कार्य किया।


title: कलर्स (टीवी चैनल)

text: कलर्स 25 जनवरी 2010 को यूनाइटेड किंगडम और आयरलैंड में स्काई पर लॉन्च किया गया। 9 दिसंबर 2009 को, आईएनएक्स मीडिया ने पुष्टि की कि कलर्स ने चैनल 829 पर 9 एक्सएम का स्काई ईपीजी स्लॉट खरीदा था और 5 जनवरी 2010 को कलर्स ने सुरक्षित कर लिया। व्यूएशिया सब्सक्रिप्शन पैकेज में शामिल होने का सौदा। शुरू में चैनल फ्री-टू-एयर उपलब्ध था और फिर बाद में 19 अप्रैल 2010 को व्यूएशिया पैकेज में जोड़ा गया।2 सितंबर 2013 को कलर्स ने व्यूएशिया पैकेज को छोड़ दिया और फिर से सैटेलाइट पर फ्री-टू-एयर हो गया, साथ ही वर्जिन के बेसिक पैकेज में चला गया।


title: कलर्स (टीवी चैनल)

text: गोल्डन पेटल अवार्ड्स कलर्स टीवी चैनल में उनके योगदान के लिए व्यक्तित्वों को सम्मानित करने के लिए एक पुरस्कार समारोह है। यह आखिरी बार 2017 में हुआ था और तब से निष्क्रिय है।


title: तेलुगु देशम पार्टी

text: तेलुगू देशम पार्टी (तेदेपा) भारत के आंध्र प्रदेश प्रांत की एक प्रमुख राजनैतिक पार्टी है। तेलुगू फिल्मों के अभिनेता एन टी रामाराव के जमाने में इस पार्टी का अभ्युदय हुआ था। बाद में चंद्रबाबू नायडू इसे नयी उँचाइयों पर ले गये।


title: सिंगरौली

text: अटल बिहारी वाजपेयी हिन्दी विश्वविध्यलय, भोपाल (मध्य प्रदेश राज्य शासन एवं भारतीय प्राथमिक चिकित्सा परिषद द्वार अधिकृत) एक मात्र अध्ययन केन्द्र


title: सिंगरौली

text: 1-बिलौंजी-अध्ययन केन्द्र कोड क्रमांक 212 (पता:- वार्ड 42,H.N.-785,MPEB रोड,बिलौंजी,पोस्ट-बैढन,जिला-सिंगरौली,संपर्क-9340095790,7999646931


title: सिंगरौली

text: Asian International University (ACC) Lamsang, Imphal ,West,Manipur का एक मात्र अधिकृत प्रवेश संचये केन्द्र


title: सिंगरौली

text: सिंगरौली (Singrauli) भारत के मध्य प्रदेश राज्य के सिंगरौली ज़िले में स्थित एक नगर है। यह ज़िला मुख्यालय, वैढ़न, से लगभग 26 किमी दूर है। सिंगरौली को मध्य प्रदेश की "ऊर्जा की राजधानी" कहा जाता है।


title: सिंगरौली

text: सिंगरौली उत्तर प्रदेश एवं मध्यप्रदेश की सीमा पर स्थित हैं। सड़क व रेल द्वारा सिंगरौली पहुंचा जा सकता है। सिंगरौली का निकतवर्ती हवाई अड्डा वाराणसी (दूरी 225 किमी) है जो दिल्ली व मुंबई दोनों से जुड़ा हुआ है।


title: सिंगरौली

text: सिंगरौली रेल द्वारा जबलपुर, भोपाल, अजमेर, अहमदाबाद एवं हावड़ा/कोलकाता से जुड़ा हुआ है। वाराणसी एवं जबलपुर/कटनी से सिंगरौली रेल द्वारा आ सकते हैं।


title: सिंगरौली

text: लाल बहादुर शास्त्री विमानपत्तन, वाराणसी सिंगरौली से 230 कि.मी. की दूरी पर स्थित है। टैक्सी द्वारा वाराणसी से सिंगरौली 4-5 घण्टे में पहुँचा जा सकता है।


title: बलौदा बाज़ार जिला

text: बलौदा बाजार नगर की भौगोलिक स्थिति 21.300 54' से 31.450 14' उत्तरी अक्षांश तथा 42.020 17' से 82.290 07' पूर्वी देशांतर के मध्य समुद्र तल से 270मी. की ऊंचार्इ पर सिथत है। रायपुर संभाग में सिथत बलौदा बाजार जिले की सीमा बेमेतरा, मुंगेली, बिलासपुर, जाजगीर, रायगढ़, महासमुंद, व रायपुर जिले को स्पर्श करती है। बलौदा बाजार का नामकरण के संबंध में प्रचलित किवदंती अनुसार पूर्व में यहाँ गुजरात, हरियाणा, महाराष्ट्र, उड़ीसा, बरार आदि प्रांतों के व्यापारी बैल, भैंसा (बोदा) का क्रय विक्रय करने नगर के भैंसा पसरा में एकत्र होते थे। जिसके फल स्वरूप इसका नाम बैलबोदा बाजार तथा कालांतर में बलौदा बाजार के रूप में प्रचलित हुआ।


title: बलौदा बाज़ार जिला

text: अंग्रेजी हुकुमत के दौरान 1854 से 1864 तक बलौदा बाजार व तरेंगा (भाटापारा) रायपुर जिले का अंग था। पश्चात 1864 में इन इलाकों को बिलासपुर जिले में शामिल कर लिया गया। प्रशासनिक दृषिटकोण से उत्पन्न हो रही दिक्कतों के पश्चात दूरदर्शिता पूर्वक अंग्रेज अधिकारियों के द्वारा 1903 में सिमगा स्थित तहसील मुख्यालय को बलौदा बाजार में स्थानांतरित कर इसे जिला का दर्जा दिया गया। उस वक्त से ही विकासखंड सिमगा, भाटापारा, बलौदा बाजार, पलारी, कसडोल व बिलार्इगढ़ इसके अन्र्तगत शामिल थे। जिन्हें 1982 में पृथक तहसील का दर्जा दिया गया। प्रशासनिक दृषिटकोण से अंग्रेजों द्वारा बलौदा बाजार से 2 किमी दूर सिथत ग्राम परसाभदेर (मिशन) में विश्राम गृह, चर्च, अस्पताल व निवास निर्मित कराया गया। 1920 में सेनीटेशन एक्ट लागू कर बलौदा बाजार में पंचायत का गठन किया गया। स्वतंत्रता पश्चात 1949 में स्थानीय शासन अधिनियम के तहत बलौदा बाजार को ग्राम पंचायत बनाया गया। पश्चात 1955 में ग्राम पंचायत हेतु आम चुनाव कराये गये। जिनमें से 11 कांग्रेस के तथा 4 प्रजा सोसिलस्ट पार्टी के सदस्य चुनकर आये। क्षेत्रीय व्यवस्था संचालन हेतु गठित लोकल बोर्ड स्वतंत्रता पश्चात 1947 में जनपद सभा के रूप में परिवर्तित हो गया। 1952 में भाटापारा-सीतापुर द्विसदस्यीय विधानसभा में बाजीराव बिहारी व चक्रपाणी शुक्ल, 1957 में बलौदा बाजार द्विसदस्यीय विधानसभा में नैनदास तथा बृजलाल वर्मा विजयी हुए। पश्चात 1962 में मनोहर दास, 1963 के उपचुनाव व 1967 के चुनाव में बृजलाल वर्मा, 1972 में दौलत राम वर्मा, 1977 में वंशराज तिवारी, 1980 में गणेश शंकर वाजपेयी, 1985 में नरेन्द्र मिश्रा, 1990 में सत्यनारायण केशरवानी, 1993 में करूणा शुक्ला, 1998 व 2003 में गणेश शंकर वाजपेयी तथा 2008 में श्रीमती लक्ष्मी बघेल विधायक पद पर सुशोभित हुर्इ। 1952 के प्रथम आम चुनाव में रायपुर, बिलासपुर, दुर्ग को शामिल कर द्विसदस्यीय लोकसभा सीट से भूपेन्द्रनाथ मिश्र व आगमदास विजयी हुए। पश्चात 1957 में द्विसदस्यीय बलौदा बाजार लोकसभा सीट पर विधाचरण शुक्ल व मिनीमाता को निर्वाचित घोषित किया गया। पश्चात रायपुर लोकसभा अंतर्गत शामिल कर लिया गया। 1973 में बलौदा बाजार को नगर पालिका का दर्जा दिया गया।


title: बलौदा बाज़ार जिला

text: जिले में यातायात का प्रमुख साधन सड़क मार्ग है। जिले की भाटापारा तहसील में रेल सुविधा उपलब्ध है। राष्ट्रीय राजमार्ग सिमगा तहसील में सिमगा से लिमतरा तक गुजरता है। जबकि राज्यमार्ग क्रमांक 9 (रायपुर से कोरबा) का 79.4 कि.मी. भाग इस जिले से गुजरता है। वहीं राज्य मार्ग क्रमांक 10 (कोटा से बलौदा बाजार) का 42 कि.मी., राज्य मार्ग क्रमांक 13 (पामगढ़ से सोहेला उडि़सा सीमा) का 42 कि.मी., राज्य मार्ग क्रमांक 14 (पिथौरा से कसडोल) का 46 कि.मी., राज्य मार्ग क्रमांक 16 (झिलमीली से पदमपुर सरायपाली) का 9.2 कि.मी. व राज्य क्रमांक 20 (तिल्दा से मगरलोड) का 15.3 कि.मी. भाग बलौदा बाजार जिले से गुजरता है। जिला मार्गों में लवन-खरतोरा 40.6 कि.मी., बलौदा बाजार-रिसदा-हथबंध 48.6 कि.मी., भाटापारा-निपनिया 47.6 कि.मी., भाटापारा-जरौद-सुहेला 28.8 कि.मी. के अलावा कुछ प्रमुख मार्ग बड़े ग्रामों से जुडे़ हुये हैं। आवागमन के दृषिटकोंण से बलौदा बाजार जिले से रायपुर मार्ग पर प्रतिदिन 90 बसें (टार्इमिंग), भाटापारा मार्ग पर 30, गिधौरी-बिलार्इगढ़ -भटगांव-सरसीवां-सारंगढ़ मार्ग पर 60, सिमगा-सुहेला मार्ग पर 10, बिलासपुर मार्ग पर 15, बसना, पिथौरा मार्ग पर 2-2, आरंग मार्ग पर 5 व कोरबा मार्ग पर 1 बस संचालित होती है। इसके अलावा रायपुर-झारसुगडा व्हाया बलौदा बाजार रेलमार्ग को 12वी योजना में शामिल किया गया है।